hotchpotch/miracl-hf-unified huggingface dataset:
บรูซ เออร์วิน
บรูซ เออร์วิน (; ) เป็นตัวละครจากเกมซีรีส์เทคเคน ปรากฏตัวครั้งแรกในเทคเคนภาค 2 โดยเป็นคิกบ็อกเซอร์ผู้นำวิชามวยไทยมาใช้ในการต่อสู้ บรูซออกสู้ตามคำเชิญของคาสึยะ มิชิม่า เพื่อพิสูจน์ฝีมือด้านมวยไทยของตน และเพื่อช่วยเหลือเด็กผู้ยากไร้ เขาเป็นบอดี้การ์ดคนสำคัญของคาสึยะ มิชิม่า ในเทคเคน ภาค 2 และภาค 6 นอกจากนี้ ตั้งแต่เทคเคน 5 เป็นต้นมา ได้มีการจำลองรูปแบบการต่อสู้และการเคลื่อนไหวของบรูซ เออร์วิน มาจาก ทัชชกร ยีรัมย์ ("โทนี่ จา" หรือ "พนม ยีรัมย์") เช่นเดียวกับ มาร์แชล ลอว์ ซึ่งตัวละครของเกมเดียวกัน ที่จำลองรูปแบบการเคลื่อนไหวและเสียงร้องจากบรูซ ลี และคำพูดประจำตัวของบรูซ เออร์วิน คือ : "I'm your worst nightmare."
สำหรับเครื่องแต่งกายในชุดของนักมวยไทยโบราณของบรูซ เออร์วิน ในเทคเคน 5 นั้น ทางผู้ผลิตได้เชิญนักวาดการ์ตูนชื่อเคสุเกะ อิตางากิซึ่งเป็นผู้เขียนการ์ตูนมังงะที่มีชื่อเสียงเรื่องบากิ มาร่วมออกแบบสำหรับการปรากฏตัวในครั้งดังกล่าวด้วยเช่นกัน โดยบรูซ เออร์วิน เป็นผู้ใช้วิชามวยไทยเข้าต่อสู้กับศิลปะการต่อสู้แขนงอื่น
บรูซ เออร์วิน เป็นชาวแอฟริกันอเมริกัน พ่อแม่ของเขาถูกสังหารเมื่อสมัยที่เขายังเด็ก เขาจึงฝึกฝนวิชามวยไทยในช่วงแรกเริ่มของชีวิต เพื่อหาเลี้ยงตัวเอง ภายหลังจากที่เขาได้รับชัยชนะครั้งแรกแล้วก็เดินทางกลับบ้านของตน ขณะที่เขาขึ้นเครื่องบินก็ไม่ทราบว่า เลย์ วูลอง ซึ่งเป็นตำรวจจากแผนกคดีสืบส่วน ได้แอบสะกดรอยอยู่บนเครื่องบินลำเดียวกัน
เนื่องจากการเสียชีวิตของพ่อแม่ที่ถูกฆ่าตาย บรูซจึงเกิดความชิงชังต่ออาชญากรรม เขาหันมาใช้วิชามวยไทยเพื่อปกป้องเด็กกำพร้าจากการรังแกของพวกอันธพาล ทั้งนี้ เป็นเพราะว่ามีความเห็นใจต่อเด็กกำพร้าในสถานภาพที่ไม่มีพ่อแม่เช่นเดียวกับตน ในภายหลัง "บรูซ" ได้เป็นบอดี้การ์ดให้กับคาสึยะ มิชิม่า ทั้งยังให้ความร่วมมือกับเจ้านายของเขาในแผนการเข้ายึดองค์กร จี-คอร์ปอเรชั่น ในเวลาต่อมา
ชื่อท่าไม้ตายของ บรูซ เออร์วิน อิงมาจากภาษาไทยแทบทุกกระบวนท่า ซึ่งมีดังต่อไปนี้ :
บรูซ เออร์วิน ได้ปรากฏตัวในภาพยนตร์แอนิเมชันชุดเทคเคน: เดอะโมชั่นพิกเจอร์ (Tekken: The Motion Picture) ในฐานะบอดี้การ์ดของลี เชาลัน โดยบรูซ ได้รับคำสั่งให้ต่อสู้กับแจ็ค-2
Aspergillus
Aspergillus เป็นสกุลของรามีสมาชิกประมาณ 200-300 ชนิดในธรรมชาติ "Aspergillus" พบครั้งแรกเมื่อ พ.ศ. 2272 โดย Pier Antonio Micheli ชาวอิตาลีที่ดูเชื้อราด้วยกล้องจุลทรรศน์ Micheli เห็นว่ารูปร่างของราเหมือนน้ำพุจึงตั้งชื่อตามรูปร่างนั้น ในปัจจุบัน "aspergillum" เป็นชื่อของราที่ผลิตสปอร์แบบไม่อาศัยเพศ ในขณะที่ 1 ใน 3 ของสปีชีส์ทั้งหมดมีระยะที่มีเพศ
"Aspergillus" เป็นสิ่งมีชีวิตที่ต้องการออกซิเจนสูงมาก พบในบริเวณที่มีออกซิเจนมากเกือบทั้งหมดโดยทั่วไปเจริญเป็นเส้นใยราบนผิวของอาหารที่มีคาร์บอนมากเช่น กลูโคส อะไมโลส "Aspergillus" พบปนเปื้อนในอาหารที่มีแป้ง เช่นขนมปังและมันฝรั่ง และเจริญบนต้นไม้
"Aspergillus"บางชนิดก่อให้เกิดโรคที่เป็นปัญหาในคนและสัตว์ ที่เป็นที่รู้จักดีคือ "Aspergillus fumigatus" ซึ่งเป็นเชื้อก่อโรคที่สำคัญในคนที่มีภูมิคุ้มกันบกพร่อง
และ "Aspergillus flavus" "Aspergillus flavus" ผลิต
อะฟลาทอกซิน (aflatoxin) ซึ่งเป็นสารก่อมะเร็ง และคงทนในอาหารเช่นถั่ว เชื้อที่ก่อโรคภูมิแพ้ เช่น "Aspergillus fumigatus" และ "Aspergillus clavatus"สปีชีส์ที่เป็นเชื้อก่อโรคที่สำคัญทางการเกษตรเช่น "Aspergillus" spp. ก่อโรคในธัญพืช โดยเฉพาะข้าวโพด และสร้าง mycotoxin รวมทั้งอฟลาทอกซิน
"A. nidulans" ใช้เป็นสิ่งมีชีวิตสำหรับการวิจัยมาหลายปี และใช้โดย Guido Pontecorvo เพื่อแสดง parasexuality ในเห็ดรา ในปัจจุบัน "A. nidulans" เป็นสิ่งมีชีวิตกลุ่มแรกที่นำมาหาลำดับเบสในจีโนม ในพ.ศ. 2551 เชื้อราในสกุล "Aspergillus" 7 ชนิดได้หาลำดับเบสในจีโนมแล้ว คือเชื้อในทางอุตสาหกรรมใช้ "A. niger" (2 สายพันธุ์), "A. oryzae" และ "A. terreus"และเชื้อก่อโรค "A. clavatus", "A. fischerianus" ("Neosartorya fischeri"), "A. flavus" และ "A. fumigatus" (two strains).
วินซ์ วอห์น
วินเซนต์ แอนโทนี "วินซ์" วอห์น นักแสดงชาวอเมริกันเชื้อสายแคนาดา มีชื่อเสียงในฐานะนักแสดงตลก
วินซ์ วอห์นเริ่มชีวิตการแสดงในช่วงปลายทศวรรษ 1980 โดยเป็นนักแสดงในภาพยนตร์โฆษณาของรถยนต์เชฟโรเลต และแสดงในภาพยนตร์ซีรีส์หลายเรื่องแต่ไม่ประสบความสำเร็จ จนกระทั่งได้แสดงภาพยนตร์เรื่อง "Swingers " (1996) ของจอห์น แฟฟ์โร, "จูราสสิค พาร์ค 2" (1997) ของสตีเวน สปีลเบิร์ก, "ไซโค" (1998) ของอัลเฟรด ฮิตช์ค็อกฉบับสร้างใหม่โดยนอร์แมน เบตส์ และ "The Cell" (2000) คู่กับเจนนิเฟอร์ โลเปซ
วินซ์ วอห์นเริ่มประสบความสำเร็จกับบทตลกหลายเรื่องติดต่อกันตั้งแต่ปี 2003 หลังจากภาพยนตร์เรื่อง "Old School" ที่แสดงร่วมกับวิล เฟอร์เรลและลูค วิลสัน เขารับบทคู่กับเบน สติลเลอร์ใน "Starsky & Hutch" และ "Dodgeball" (2004) ใน "Be Cool", "Thumbsucker", "Mr. & Mrs. Smith" และ "Wedding Crashers" (2005)
วินซ์ วอห์นเคยออกเดตกับเจนนิเฟอร์ อนิสตัน หลังจากเธอหย่ากับแบรด พิตต์ในปี 2005 ทั้งคู่เคยวางแผนจะหมั้นกัน แต่แล้วก็แยกทางกันเมื่อปลายปี 2006
ความร้อนแฝงจำเพาะ
ความร้อนแฝงจำเพาะ คือปริมาณความร้อน ΔQ จูล ที่ทำให้มวลสารมวล 1 กิโลกรัมเปลี่ยนสถานะจนหมด โดยอุณหภูมิไม่เปลี่ยนแปลง มีหน่วยเป็นจูล/กิโลกรัม
มนันยา ธนะภู
มนันยา เป็นนามปากกาของ มนันยา ธนะภูมิ (นามสกุลเดิม วิทยานนท์) นักเขียนเรื่องสั้น สารคดี และนักแปลนวนิยายจากภาษาอังกฤษ ผลงานที่มีชื่อเสียงคือเรื่องสั้นชุด "ชาวเขื่อน" ที่เขียนจากประสบการณ์จริงขณะติดตามสามีที่เป็นวิศวกรกรมชลประทาน ควบคุมงานก่อสร้างเขื่อนกิ่วลม จังหวัดลำปาง เมื่อ พ.ศ. 2516 ตีพิมพ์เป็นตอนในนิตยสารสตรีสาร และรวมเล่มในชื่อ "เอ แมน คอลด์ เป๋ง", "ลาก่อนกิ่วลม" และ "ก่อนจะจากกิ่วลม" ปัจจุบันลาออกจากราชการก่อนเกษียณอายุ
มนันยาเกิดที่กรุงเทพมหานคร จบการศึกษาจากโรงเรียนราชินี โรงเรียนเตรียมอุดมศึกษา และคณะอักษรศาสตร์ จุฬาลงกรณ์มหาวิทยาลัย จากนั้นได้รับทุนไปอบรม สาขารัฐประศาสนศาสตร์ จาก Institut Internationale'd Administration Publique ที่ปารีส ประเทศฝรั่งเศส จากนั้นได้ทำงานที่บริษัทการบินไทย และรับราชการกรมชลประทาน พร้อมกับทางานเขียนและบทประพันธ์ต่างๆ
สยุมภู ทศพล
สยุมภู ทศพล เป็นนามปากกาของ ประจิม วงศ์สุวรรณ นักเขียนนวนิยายแนวแอ็กชั่น-สงคราม (ซึ่งนำชื่อนี้มาจากนวนิยายเรื่อง แววมยุรา ) เจ้าของงานเขียนเรื่อง "กองพันปิศาจ" และ "ค่ายนรกเดียนเบียนฟู"
ประจิม วงศ์สุวรรณ เป็นชาวจังหวัดนครราชสีมา เป็นบุตรคนโตในจำนวนพี่น้องสามคน จบการศึกษาจากโรงเรียนราชสีมาวิทยาลัย จากนั้นสอบผ่านข้อเขียนเข้าโรงเรียนเตรียมทหาร แต่ไม่ผ่านภาคปฏิบัติ จึงเข้าเรียนที่โรงเรียนนายสิบทหารบก และรับราชการทหาร พร้อมกับเป็นนักกีฬากรีฑาทีมชาติไทย เป็นนักวิ่งระยะสั้น เคยได้รับเหรียญทองวิ่ง 400 เมตรชาย จากเอเชียนเกมส์ 1962 ที่จาการ์ตา ประเทศอินโดนีเซีย และเข้าแข่งขันโอลิมปิกฤดูร้อน 1960 ที่โรม ประเทศอิตาลี
ในปี พ.ศ. 2510 ได้ลาออกจากราชการทหาร และสมัครเป็นทหารรับจ้างไปรบในประเทศลาว ถูกยิงบาดเจ็บและจับเป็นเชลยศึกในค่ายกักกันที่เดียนเบียนฟู ในเวียดนามเหนือ ได้รับการปล่อยตัวเมื่อ พ.ศ. 2516
หลังจากกลับประเทศไทย ได้ใช้ประสบการณ์การเป็นทหารรับจ้าง เขียนนวนิยายเรื่องแรก ชื่อ "เฉือนคมเพชฌฆาต" ใช้นามปากกา "ทอง เทพบุตร" ต่อมาได้รับการสนับสนุนจากพนมเทียน ที่เป็นบรรณาธิการนิตยสารจักรวาล ให้เขียนนวนิยายแนวสงคราม ตีพิมพ์เป็นประจำ โดยเฉพาะเรื่อง "ค่ายนรกเดียนเบียนฟู" ได้รับความนิยม และถูกนำมาสร้างเป็นภาพยนตร์ "แหกค่ายนรกเดียนเบียนฟู" กำกับโดยชุมพร เทพพิทักษ์ นำแสดงโดยสมบัติ เมทะนี ยอดชาย เมฆสุวรรณ และนาท ภูวนัย ออกฉายในปี พ.ศ. 2520
ประจิม วงศ์สุวรรณ เสียชีวิตอย่างกะทันหันด้วยโรคหัวใจ เมื่อวันที่ 20 มกราคม พ.ศ. 2533 อายุ 53 ปี
จดหมายของนักบุญเปาโลถึงฟีเลโมน
จดหมายนักบุญเปาโลถึงฟีเลโมน () เป็นหนังสือฉบับที่ 18 ในคัมภีร์ไบเบิลภาคพันธสัญญาใหม่
แต่เดิมหนังสือเล่มนี้เป็นจดหมายส่วนตัวของนักบุญเปาโลอัครทูตเขียนถึงฟีเลโมนซึ่งเป็นเพื่อนที่อาศัยอยู่ในเมืองโคโลสี จากข้อความเริ่มต้นของจดหมายและลักษณะการเขียน ยืนยันได้ว่าผู้เขียนคือนักบุญเปาโล และจากข้อความอื่นๆในจดหมายบ่งบอกว่า จดหมายฉบับนี้ถูกเขียนขึ้นในขณะที่นักบุญเปาโล ถูกจำคุกอยู่กับเอปาฟรัส ดังนั้น ช่วงเวลาที่เขียนจดหมายนี้น่าจะใกล้เคียงกับที่เขียนพระธรรมโคโลสี ซึ่งก็จะอยู่ในราวปีค.ศ. 60
ตามข้อความในจดหมายฟีเลโมนน่าจะเป็นผู้ที่มีฐานะดี เพราะมีคริสตจักรอยู่ในบ้านของตนเอง และมีทาสอยู่ในความครอบครองด้วย แม้ว่าจะไม่สามารถระบุได้ชัดเจนว่า มีทาสอยู่เป็นจำนวนเท่าใด แต่อย่างน้อยมีอยู่หนึ่งคนชื่อ โอเนสิมัส ผู้ได้แอบขโมยของบางสิ่งบางอย่างของเจ้านาย ซึ่งตามกฎหมายของชาวโรมันแล้วมีโทษถึงตาย แต่ระหว่างทางที่หนีไปยังกรุงโรม ได้ไปพบกับนักบุญเปาโล หลังจากกลับใจเป็นคริสเตียนแล้ว โอเนสิมัสตั้งใจจะกลับไปหา ฟีเลโมน ผู้เป็นนายของตนนักบุญเปาโล จึงเขียนจดหมายฉบับนี้และฝากไปกับโอเนสิมัส
ฟีเลโมน เป็นจดหมายที่สั้นที่สุดที่นักบุญเปาโลเขียน มีจุดประสงค์อยู่ 2 ประการ ประการแรกคือ ต้องการขอร้องให้ ฟีเลโมน ให้อภัยและยอมรับโอเนสิมัสเหมือนเป็นน้องชาย ไม่ใช่ในฐานะทาสอีกต่อไป โดยยืนยันว่า หลังจากโอเนสิมัสกลับใจเป็นคริสเตียนแล้ว เขามีประโยชน์จริงๆตามชื่อของเขา
ประการที่สองคือ ต้องการให้ทราบว่า ใครก็ตามที่รับพระกิตติคุณของพระเจ้า ก็จะได้รับการอภัยโทษและชีวิตเปลี่ยนไป ไม่ใช่เฉพาะโอเนสิมัสเท่านั้น แม้แต่นักบุญเปาโลเองก็เคยอยู่ฝ่ายตรงข้ามกับพระเจ้า เมื่อกลับใจก็จะได้รับการอภัย ชีวิตเปลี่ยนแปลงไป บุคคลหลาย ๆ คนที่นักบุญเปาโลอ้างถึงในจดหมายสั้นๆฉบับนี้ เช่น อัปเฟีย อารคิปปัส เอปาฟรัส มาระโก อาริสทารคัส เดมาส และลูกา ก็เช่นกัน
รางวัลทุเรียนเน่า ครั้งที่ 1
รางวัลทุเรียนเน่า ครั้งที่ 1 ประจำปี พ.ศ. 2546 โดยเว็บไซต์ www.deknang.com
รายชื่อบุคคลและภาพยนตร์ที่ได้รับการเสนอชื่อเข้าชิงรางวัล ผู้ชนะรางวัลคือ ชื่อที่มีดอกจัน(**) อยู่หน้ารายชื่อ
วัดเกตุแก้ว
วัดเกตุแก้ว เป็นวัดในจังหวัดเชียงราย
ประวัติวัดเกตุแก้ว 
ชาวบ้านมักเรียกว่า วัดบ้านเก่า สร้างเมื่อ พ.ศ. ๒๓๒๑ โดยมีนายจันดาโจน หรือ พญาหาญ ร่วมกับประชาชนที่อพยพมาจากบ้านเวียงยอง จังหวัดลำพูน สร้างวัดขึ้น
การสร้างวันครั้งแรกของวัดเกตุแก้ว
สร้างขึ้นที่ริมน้ำแม่ส้านฝั่งขวาไปจนถึงสถานีอนามัยอำเภอพาน ปัจจุบัน และได้นิมนต์พระมาจากเมืองยองลำพูน มาจำพรรษาปี พ.ศ. ๒๓๒๑ เหตุที่ต้องย้ายวัดเพราะน้ำแม่ส้านสมัยนั้นทั้งกว้าง ทั้งลึก และ ไหลเชี่ยวมาก ลำบากในการข้ามไปมา มีคนตกน้ำตาย ชื่ออ้ายก๋อง จึงทิ้งวัดให้รกร้างเสีย
ที่ตั้งวัดใหม่
ได้สร้างขึ้นใหม่ที่ฝังซ้าย ณ สันหลวง (บ้านเก่า) สันนิษฐานว่าเป็นวัดร้างมาก่อน พื้นที่เป็นสันดอน ที่พวกไม้ล้มลุกต้นหนามเค็ดเก๊าขึ้นอยู่เต็มไปหมด จึงช่วยกันแผ้วถางสร้างมาจนถึงปัจจุบัน ชื่อ วัดสันหลวง(บ้านเก่า) เก๊าเมืองพาน ศรีใจบาน เกตุแก้ว คำว่าเกตุแก้ว หรือ ตุงแก้ว ธงแก้ว คือ ชัยชนะ
ลำดับเจ้าอาวาส
๑. พระอธิการอินใจ อันทโชโต พ.ศ.๒๓๒๑-๒๓๕๕
๒. พระอธิการสุยะ สุริโย พ.ศ.๒๓๕๕-๒๓๘๕
๓. พระอธิการดวงต๋า ชยวณฺโณ พ.ศ.๒๓๘๕-๒๔๐๕
๔. พระอธิการพรหมมินทร์ พรหมสาโร พ.ศ.๒๔๐๕-๒๔๓๕
๕. พระกัณฑะ จนฺทวํโส พ.ศ.๒๔๓๕-๒๔๕๐
๖. พระบุญมี บุญฺพโล พ.ศ.๒๔๕๐-๒๔๖๙
๗. พระครูรัตนลังการ อุปโล พ.ศ.๒๔๖๙-๒๕๐๑
๘. ครูบาอินตา อุตฺตโม พ.ศ.๒๕๐๑-๒๕๑๕
๙. พระครูรัตนกิตติญาณ กิตติญาณโณ (ครูบาศรีชุ่ม) พ.ศ.๒๕๑๕-ปัจจุบัน
ข้อมูลประวัติ จากป้ายจารึกวัดเกตุแก้ว
ออโตแมติก/ไทม์วิลเทล
ออโตแมติก/ไทม์วิลเทล เป็นซิงเกิลเพลงญี่ปุ่นที่ 1 ของฮิกะรุ อุตะดะ
เพลงออโตแมติกถูกใช้เป็นเพลงประกอบโฆษณารถฮอนด้าไลฟ์และถูกใช้เป็นเพลงในเกมบอยคัลเลอร์
รายการเพลง (หน้าเอ)
รายการเพลง (หน้าบี)
มูวฟ์วิน' อินวิทเอาท์ยู
มูวฟ์วิน' อินวิทเอาท์ยู เป็นผลงานซิงเกิลเพลงญี่ปุ่นที่ 2 ของฮิคารุ อุทาดะ
เพลงมูวฟ์วิน' อินวิทเอาท์ยูถูกใช้เป็นเพลงประกอบโฆษณารถนิสสันในญี่ปุ่น และซิงเกิลยอดวางจำหน่ายติดอันดับ 10 ของปี
อ่าวฮอนดูรัส
อ่าวฮอนดูรัส (; ) เป็นอ่าวตั้งอยู่ในทะเลแคริบเบียน มีอาณาเขตติดประเทศเบลีซ กัวเตมาลา และฮอนดูรัส จากทิศเหนือลงมาตามลำดับ
มีแม่น้ำไหลลงอ่าวฮอนดูรัสทั้งหมด 12 สาย เช่น แม่น้ำโมตากวา แม่น้ำซาร์สตูน แม่น้ำอูลูอา เป็นต้น
แอฟริกันไวโอเล็ต
แอฟริกันไวโอเล็ต (African Violet หรือ Saintpaulias)เป็นพืชในวงศ์ Gesneriaceac มีถิ่นกำเนิดอยู่ตามแถบภูเขาในทางตอนเหนือของประเทศแทนซาเนีย และทางตอนใต้ของเคนยาในประเทศแอฟริกา พบครั้งแรกที่แทนซาเนีย เมื่อปีพ.ศ. 2435 โดย Baron walter Von Saint Paul-Illaire และได้นำส่งให้บิดาทดลองปลูก ก่อนส่งต่อไปปลูกในสวนพฤกษศาสตร์ Herrenhausen ของเยอรมนี มีการตั้งชื่อใหม่ว่า Saintpaulia ionantha ชื่อสกุลตั้งเพื่อเป็นเกียรติแก่ผู้ที่ค้นพบ ส่วนชื่อชนิด"ionantha"หมายถึงลักษณะดอกคล้ายดอกไวโอเล็ต ในธรรมชาติแอฟริกันไวโอเล็ตจะเจริญอยู่ในพื้นที่สูงจากระดับน้ำทะเล 1,500 เมตร และเป็นพื้นที่ป่าต้นน้ำลำธาร มีฝนตกชุก และมีไม้ใหญ่ปกคลุม
แอฟริกันไวโอเล็ตมีอยู่หลากหลายรูปแบบ และแตกต่างกันออกไปในแต่ล่ะสายพันธุ์
แอฟริกันไวโอเล็ตเป็นไม้เนื้ออ่อนที่มีอายุยืนยาว เป็นไม้ล้มลุกหลายปี มีลำต้นสั้นมาก ใบอวบน้ำ โดยทั่วไปใบมีขนาด3.5-4 ซ.ม.ก้านใบยาว มีขนปกคลุมทั่วทั้งใบ ใบมักจะมีสีเขียวอ่อนถึงสีเขียวเข้มหรือเขียวคล้ำ บางพันธุ์มีใบด่าง มีสีต่างๆกัน เช่น สีขาว ครีม สีชมพู สีน้ำตาล หรือเป็นสีเขียวอ่อนและเขียวแก่ในใบเดียวกัน การด่างจะมีลักษณะแตกต่างกันไป ส่วนด้านใต้ใบมีสีเขียวจาง สีขาวหรือสีแดง ใบของแอฟริกันไวโอเล็ตมีทั้งที่เป็นแบบแปลกๆและมีชื่อเรียกเฉพาะ เช่น
นอกจากนี้แล้วยังมีใบที่เป็นรูปซ้อน ใบนูนเป็นนวมและใบเรียบ หรือที่เรียกกันตามลักษณะรูปใบ เช่น ใบรูปกลม ใบรูปหัวใจ ใบรูปรี ใบรูปไข่ ใบรูปใบโอ๊กถึงใบยาว และใบรูปใบฮอลลี่ เป็นต้น ขอบใบมีทั้งขอบใบเรียบ หยักมน หยักฟันซี่ หยักเป็นคลุย จักฟันเลื่อย ขอบใบมีร่อง(fluted) ย่นเป็นคลื่น(Wavy) และขอบใบม้วน (curly) ดอกออกเป็นช่อ มี5-7ดอกต่อช่อ ก้านช่อสั้นหรือยาวขึ้นอยู่กับพันธุ์ เป็นดอกสมบูรณ์เพศมีกลีบเลี้ยง 5 กลีบ กลีบดอกรูปไข่ มี5กลีบหรือมากกว่า มีหลายสีหลายลักษณะ มีเกสรเพศผู้ที่สมบูรณ์ 2อัน เกสรเพศเมีย 1 อัน รังไข่อยู่เหนือชั้นของกลีบดอก ผลเป็นแบบแห้งและแตกชนิดของดอกแบ่งตามจำนวนกลีบดอกแบ่งออกเป็น 3 กลุ่ม คือ ดอกชั้นเดียว มีกลีบดอก 5 กลีบ ดอกกึ่งซ้อนกัน 2 ชั้น ในกลุ่มดอกชั้นเดียวยังแบ่งเป็น 2 แบบ คือ
บางครั้งโคนกลีบดอกเชื่อมติดกันเกือบทั้งกลีบ ดูคล้ายรูประฆัง และมักพบในพันธุ์เลื้อย ซึ่งมีขนาดดอกค่อนข้างเล็ก กลีบดอกชั้นเดียว มักจะเหี่ยวและร่วงง่าย ยกเว้นบางพันธุ์ที่มีลักษณะบานแบบติดแน่น(stick-tite) ลักษณะการบานขึ้นอยู่กับองศาการหยิกของกลีบดอก เช่น เป็นครุย(frilled)ขอบหยัก(fringed) ขอบยับย่น(ruched) เป็นคลื่นหรือเป็นคลื่นน้อยๆ และกลีบเป็นชั้น(ruffled) สีของกลีบดอกพันธุ์ดั้งเดิมมีสีฟ้า และในปัจจุบันมีขึ้นมาหลากหลายสี ลักษณะของกลีบดอกที่มีชื่อเรียกเฉพาะได้แก่
แอฟริกันไวโอเล็ตในปัจจุบันมักจะมีชื่อของผู้ผลิตหรือเจ้าของพันธุ์นำหน้าชื่อพันธุ์ เช่น Ballet,Optimara,Rhapsodie,เป็นต้น พันธุ์เหล่านี้จะขยายพันธุ์เพื่อนำไปจำหน่ายไม่ได้ เว้นเสียแต่ว่ามีการขออนุญาตกับเจ้าของผู้จดทะเบียนอย่างถูกต้องเรียบร้อยแล้ว การจำแนกพันธุ์:แบ่งออกได้เป็น 3 กลุ่ม คือ
รัฐบัญญัติว่าด้วยการโยกย้ายถิ่นฐานของชาวอเมริกันอินเดียน
รัฐบัญญัติว่าด้วยการโยกย้ายถิ่นฐานของชาวอเมริกันอินเดียน หรือ รัฐบัญญัติว่าด้วยการโยกย้ายอินเดียน ค.ศ. 1830 () เป็นส่วนหนึ่งของนโยบายของรัฐบาลของสหรัฐอเมริกาที่เรียกว่าการโยกย้ายถิ่นฐานของชาวอเมริกันอินเดียน (Indian removal) ที่ได้รับการลงนามและประกาศใช้เป็นกฎหมายโดยประธานาธิบดีแอนดรูว์ แจ็คสันเมื่อวันที่ 26 พฤษภาคม ค.ศ. 1830
รัฐบัญญัติว่าด้วยการโยกย้ายถิ่นฐานสนับสนุนส่วนใหญ่โดยรัฐทางตอนใต้ของสหรัฐอเมริกา ที่พยายามจะขยายตัวเข้าไปในดินแดนที่เป็นของ “ชนเผ่าผู้มีวัฒนธรรมทั้งห้า” โดยเฉพาะรัฐจอร์เจียซึ่งเป็นรัฐที่ใหญ่ที่สุดของสหรัฐในขณะนั้นผู้มีข้อพิพาทเรื่องพรมแดนกับชาติเชอโรคี ประธานาธิบดีแอนดรูว์ แจ็คสันหวังว่าการผ่านรัฐบัญญัติจะเป็นการผ่อนคลายวิกฤติการณ์ในจอร์เจีย รัฐบัญญัติฉบับนี้เป็นรัฐบัญญัติที่สร้างความขัดแย้งขึ้นเป็นอันมาก ขณะที่การโยกย้ายตามทฤษฎีแล้วเป็นการโยกย้ายที่เกิดขึ้นโดยความสมัครใจ แต่ตามความเป็นจริงแล้วเป็นเหตุการณ์ที่เกิดขึ้นจากความกดดันต่อผู้นำของชาติอินเดียนต่าง ๆ ที่สร้างขึ้นโดยรัฐบาลสหรัฐให้ยอมลงนามในสนธิสัญญาตกลงการโยกย้ายที่ฝ่ายอเมริกันอินเดียนเป็นฝ่ายเสียเปรียบต่าง ๆ
ผู้สังเกตการณ์ส่วนใหญ่ไม่ว่าจะเป็นผู้ที่เห็นด้วยกับการโยกย้ายของชาวอเมริกันอินเดียนหรือไม่ก็ตามต่างก็ทราบดีว่าเนื้อหาของรัฐบัญญัติก็คือการพยายามโยกย้ายชาวอเมริกันอินเดียนเกือบทั้งหมดออกจากรัฐต่าง ๆ ทางตะวันออกของสหรัฐอเมริกา ผู้นำชาวอเมริกันอินเดียนบางเผ่าที่เดิมเคยต่อต้านการโยกย้ายต่างก็เริ่มพิจารณาถึงสถานภาพของตนเอง โดยเฉพาะหลังจากที่ประธานาธิบดีแอนดรูว์ แจ็คสันได้รับเลือกตั้งเป็นประธานาธิบดีสมัยที่สองด้วยคะแนนเสียงที่ท่วมท้นในปี ค.ศ. 1832
ชาวอเมริกันเชื้อสายยุโรปส่วนใหญ่เห็นพ้องกับรัฐบัญญัติว่าด้วยการโยกย้าย แต่ก็มีผู้คัดค้านกันพอสมควร นักสอนศาสนาคริสเตียนโดยเฉพาะเจอเรอไมห์ อีวาร์ทส์ (Jeremiah Evarts) ประท้วงต่อต้านรัฐบัญญัติ ในสภาคองเกรสวุฒิสมาชิกจากนิวเจอร์ซีย์ธีโอดอร์ เฟรลิงฮูสเซนและสมาชิกสภาคองเกรสเดวิด คร็อคเค็ทจากเทนเนสซีต่างก็กล่าวต่อต้านรัฐบัญญัติ แต่รัฐบัญญัติก็ได้รับการอนุมัติหลังจากการโต้แย้งกันอย่างรุนแรงในรัฐสภา
รัฐบัญญัติว่าด้วยการโยกย้ายปูทางให้รัฐบาลดำเนินการบังคับโยกย้ายชนพื้นเมืองอเมริกันเป็นจำนวนหมื่นไปทางตะวันตกของประเทศ สนธิสัญญาการโยกย้ายฉบับแรกหลังจากการอนุมัติรัฐบัญญัติคือสนธิสัญญาลำธารแดนซิงแรบบิท (Treaty of Dancing Rabbit Creek) ที่ลงนามกันเมื่อวันที่ 27 กันยายน ค.ศ. 1830 ที่ชอคทอว์ในมิสซิสซิปปีเสียดินแดนทางตะวันออกของแม่น้ำเป็นการแลกเปลี่ยนกับดินแดนทางตะวันตก หลังจากที่เดินทางกันด้วยความยากลำบากไปถึงดินแดนใหม่หัวหน้าของชอคทอว์ก็กล่าวต่อผู้สัมภาษณ์ของหนังสือพิมพ์อาร์คันซอกาเซ็ตต์ว่าการโยกย้ายเป็น “เส้นทางแห่งน้ำตาและความตาย” (trail of tears and death) สนธิสัญญานิวอีโคตา (ลงนาม ค.ศ. 1835) เป็นผลให้เชอโรคีต้องทำการเดินทางบนเส้นทางธารน้ำตา ส่วนเซมิโนเลต่อต้านการโยกย้ายและชนบางเผ่าที่รวมทั้งทาสที่หนีมา ซึ่งเป็นชนวนที่ทำให้เกิดสงครามเซมิโนเลครั้งที่สองระหว่างปี ค.ศ. 1835 ถึงปี ค.ศ. 1842 ที่ทำให้เซมิโนเลถูกบังคับให้โยกย้ายและเหลืออยู่เพียงจำนวนไม่กี่คนที่ยังคงอยู่ ราว 3,000 คนเสียชีวิตไปในการต่อสู้กับทหารอเมริกัน
ในปี ค.ศ. 1823 ศาลยุติธรรมสูงสุดแห่งสหรัฐอเมริกา (Supreme Court of the United States) ตัดสินในคดี “จอห์นสัน v. มินทอช” (Johnson v. M'Intosh) ว่าอินเดียนสามารถที่จะอยู่ในดินแดนในสหรัฐอเมริกาได้ แต่จะไม่มีสิทธิที่จะเป็นเจ้าของโฉนดของที่ดินที่อาศัยอยู่ ฉะนั้นจึงไม่มีสิทธิที่จะขายที่ดินโดยตรงให้แก่พลเมืองอเมริกัน
อาร์น็อลท์ เบิคคลีน
อาร์น็อลท์ เบิคคลีน (; 16 ตุลาคม ค.ศ. 1827 – 16 มกราคม ค.ศ. 1901) เป็นจิตรกรชาวสวิสของตระกูลการเขียนแบบสัญลักษณ์นิยมในคริสต์ศตวรรษที่ 19
เบิคคลีนเริ่มการศึกษาที่ดึสเซิลดอร์ฟที่ซึ่งเขาได้รู้จักกับอันเซ็ล์ม ฟ็อยเออร์บัค เดิมเบิคคลีนเป็นจิตรกรภูมิทัศน์ การเดินทางไปบรัสเซลส์, ซูริก, เจนีวา และโรมทำให้ได้เห็นงานเขียนของสมัยคลาสสิกและสมัยฟื้นฟูศิลปวิทยา และทิวทัศน์เมดิเตอร์เรเนียน อิทธิพลใหม่นี้ทำให้เบิคคลีนเริ่มใช้อุปมานิทัศน์และตัวแบบลึกลับในองค์ประกอบของภาพเขียน ใน ค.ศ. 1866 เบิคคลีนพำนักอยู่ที่บาเซิล, ค.ศ. 1871 ในมิวนิก, ค.ศ. 1885 ที่ฮ็อททิงเงินในสวิตเซอร์แลนด์ และในบั้นปลายของชีวิตที่ฟีเยโซเลไม่ไกลจากฟลอเรนซ์
การ์เบจ (วงดนตรี)
การ์เบจ () เป็นวงร็อกสัญชาติสก็อตแลนด์/อเมริกัน ก่อตั้งวงในเมดิสัน รัฐวิสคอนซิน ในปี ค.ศ. 1994 ประกอบด้วยสมาชิก นักร้องชาวสก็อตแลนด์ เชอร์ลีย์ แมนสัน และนักดนตรีชาวอเมริกัน อย่างดู๊ค อีริกสัน, สตีฟ มาร์เกอร์และบัตช์ วิก พวกเขามีผลงานยอดขายอัลบั้มทั่วโลกกว่า 14 ล้านชุด
การ์เบจมีซิงเกิ้ลประสบความสำเร็จในปี 1995–1996 อย่าง "Stupid Girl" อัลบั้มเปิดตัวชุด "Garbage" ประสบความสำเร็จอย่างคาดไม่ถึง มียอดขายมากกว่า 4 ล้านชุดและได้รับแผ่นเสียงทองคำขาวคู่ในสหราชอาณาจักร สหรัฐอเมริกาและออสเตรเลีย การ์เบจยังได้รับรางวัลศิลปินหน้าใหม่ในงานเอ็มทีวียุโรปมิวสิกอวอร์ดส ปี 1996 อีกด้วย
การ์เบจทำงาน 2 ปี กับอัลบั้มชุดถัดมา ชุด "Version 2.0" ติดอันดับ 1 ในชาร์ตสหราชอาณาจักรเมื่อปี 1998 และในปีถัดมายังได้รับการเสนอชื่อเข้าชิงรางวัลแกรมมี่ในสาขาอัลบั้มแห่งปีและอัลบั้มร็อกยอดเยี่ยม อัลบั้ม "Version 2.0" ประสบความสำเร็จด้านยอดขายเหมือนอัลบั้มก่อน หลังจากนั้นวงมีผลงานและร่วมโปรดิวซ์เพลงธีมของภาพยนตร์เจมส์ บอนด์ลำดับที่ 19 ที่ชื่อ "The World Is Not Enough".
และถึงแม้ว่าอัลบั้มชุดที่ 3 จะติดอันดับ 1 ใน 10 อัลบั้มยอดเยี่ยมแห่งปีของนิตยสารโรลลิงสโตน แต่ด้านยอดขาย "Beautiful Garbage" กลับไม่ประสบความสำเร็จเท่าอัลบั้มก่อนหน้า การ์เบจก็ได้แตกวงไปอย่างเงียบ ๆ ในปลายปี 2003 แต่ก็กลับมารวมตัวกันใหม่ทำผลงานอัลบั้มชุดที่ 4 ที่ชื่อ "Bleed Like Me" ในปี 2005 ติดอันดับสูงสุดอันดับ 4 ในสหรัฐอเมริกา วงตัดบทในทัวร์คอนเสิร์ตสนับสนุนอัลบั้มชุด "Bleed Like Me" โดยประกาศว่า "วงจะหยุดหายไปอย่างไม่มีกำหนด" แต่ก็ยืนยันว่าวงไม่ได้แตกไป แต่ต้องการหันไปทำสิ่งที่สนใจของตน ในปี 2006 วิกกลับไปทำงานด้านโปรดิวเซอร์ ขณะที่แมนสันมีผลงานอัลบั้มเดี่ยว การ์เบจกลับมาอีกครั้งในปี 2007 และออกผลงานอัลบั้มรวมฮิตที่ชื่อ "Absolute Garbage"
วัดโพธิ์รัตนาราม
วัดโพธิ์รัตนาราม ตั้งอยู่ที่หมู่ที่ 5 ตำบลปากแรต อำเภอบ้านโป่ง จังหวัดราชบุรี เป็นวัดหลักของตำบลปากแรต ตั้งบนพื้นที่ 15 ไร่ เป็นวัดราษฎร์ชั้นโท ปัจจุบันมีพระครูปลัดสุวัฒน์ ธมมฺสโร เป็นเจ้าอาวาส ปัจจุบันมีพระจำพรรษาประมาณ 30 รูป เป็นหนึ่งในวัดที่ได้รับการยกย่องด้านวิปัสสนากรรมฐานมากที่สุดของอำเภอบ้านโป่ง และชุมชนก็ร่วมใจในการจัดกิจกรรม
ในปีพุทธศักราช 2500 นั้น หลวงพ่อไปล่ยังได้สร้าง มณฑปประดิษฐาน พระป่าเลไลย์อีก 1 หลัง กว้าง 8 เมตร ยาว 10 เมตรปัจจุบันนี้ทางกรรมการวัดได้ทำการบูรณะใหม่ขึ้นมาแทนหลังเก่ากว้าง 11.05 เมตร ยาว 13.05 เมตร ใช้เวลาการสร้างในเวลา 3เดือนใช้งบประมาณในการบูรณะทั้งสิ้น 536,334 บาทสร้าง แล้วเสร็จในเดือนตุลาคม พ.ศ. 2549
นีล ไดอะมอนด์
นีล เลสลี ไดอะมอนด์ () เกิดเมื่อวันที่ 24 มกราคม ค.ศ. 1941 เป็นนักร้อง-นักแต่งเพลงชาวอเมริกัน ไดอะมอนด์เป็นหนึ่งในนักร้อง-นักแต่งเพลงแนวป็อปที่ประสบความสำเร็จที่สุดคนหนึ่ง และในฐานะนักร้องเพลงป็อป ไดอะมอนด์มีผลงานเพลงฮิตทั่วโลกในคริสต์ทศวรรษ 1960-1980
จากข้อมูลปี 2001 ไดอะมอนด์มียอดขายอัลบั้มกว่า 115 ล้านชุดทั่วโลก ที่มียอดขาย 48 ล้านชุดในสหรัฐอเมริกา ในเรื่องความสำเร็จบนชาร์ตเพลงบิลบอร์ด เขาเป็นศิลปินอเดาต์คอนเทมโพรแรรีที่ประสบความสำเร็จที่สุดอันดับ 3 เป็นรองบาร์บรา สตรัยแซนด์และเอลตัน จอห์น
ไดอะมอนด์ยังมีชื่ออยู่ในซองไรเตอร์สฮอลออฟเฟมในปี ค.ศ. 1984 และในปี 2000 เขายังได้รับรางวัลประสบความสำเร็จแซมมีคาห์น
ปลากระทิงไฟ
ปลากระทิงไฟ () ปลาน้ำจืดพื้นเมืองของไทยชนิดหนึ่ง มีชื่อวิทยาศาสตร์ว่า "Mastacembelus erythrotaenia" อยู่ในวงศ์ปลากระทิง (Mastacembelidae) มีรูปร่างเหมือนปลาในวงศ์นี้ทั่วไป กล่าวคือ รูปร่างยาวคล้ายงูหรือปลาไหล แต่ท้ายลำตัวส่วนที่อยู่ค่อนไปทางหางจะมีลักษณะแบนข้าง และส่วนหัวหรือปลายปากจะยื่นยาวและแหลม จะงอยปากล่างจะยื่นยาวกว่าจะงอยปากบน ตามีขนาดเล็ก ครีบหลัง ครีบทวาร และหางจะเชื่อมต่อติดกันเป็นครีบเดียว โดยครีบหลังตอนหน้าจะมีขนาดเล็กมากและลักษณะเป็นหยักคล้ายกับฟันเลื่อย หากไม่สังเกตจะมองไม่เห็น โดยปลายหางมีลักษณะมนโค้ง ปลายค่อนข้างแหลม ไม่มีหนามใต้ตาเช่นปลากระทิงชนิดอื่น ๆ มีหนามแหลมขนาดเล็กตลอดทั้งความยาวลำตัวช่วงบนไว้เพื่อป้องกันตัว ปลากระทิงไฟจะมีรูปร่างป้อมแต่มีขนาดยาวกว่าปลากระทิง ("M. armatus") ซึ่งเป็นปลาที่อยู่ในสกุลเดียวกัน
มีขนาดเมื่อโตเต็มที่ประมาณ 60 เซนติเมตร พบใหญ่ที่สุดถึง 1 เมตร พบได้ในภูมิภาคเอเชียตะวันออกเฉียงใต้ทุกประเทศจนถึงอินโดนีเซีย สำหรับในประเทศไทยพบได้ในแหล่งน้ำขนาดใหญ่ในภาคกลางและภาคใต้
ปลากระทิงไฟ มีลักษณะเด่นคือ เป็นปลาที่มีสีสันและลวดลายสวยงามมาก อันเป็นที่มาของชื่อ โดยพื้นลำตัวมีสีน้ำตาลเข้มจนถึงดำสนิทและประแต้มด้วยแถบสีแดงสดเป็นเส้นๆ และเป็นจุด ๆ ลักษณะคล้ายกับเส้นประ โดยลายนี้จะคาดตามความยาวจากหัวจรดหางหัวค่อนข้างแหลม ซึ่งสีของครีบจะกลมกลืนกับสีพื้นลำตัวและบริเวณขอบครีบด้านนอกเป็นสีแดงหรือสีส้ม บริเวณแนวโคนครีบมีจุดกลมสีแดงประแต้มตลอดแนวซึ่งจุดและลายแถบสีแดงเหล่านี้ขณะที่ปลายังเล็กจะเป็นสีน้ำตาลอมส้มหรือเหลือง เมื่อปลาโตขึ้นจุดและแถบลายเหล่านี้สีก็จะเข้มขึ้นเรื่อย ๆ จนกลายเป็นสีแดงหรือสีแดงอมส้มในที่สุด แต่ปลาส่วนใหญ่สีแดงสดจะเข้มจัดเฉพาะบริเวณลำตัวส่วนที่อยู่ค่อนไปทางหัว ส่วนลาย ที่อยู่ค่อนไปทางหางโดยมากจะเป็นสีแดงส้มหรือสีน้ำตาลส้ม พบน้อยตัวมากที่มีลายสีแดงเพลิงทั้งตัว
สำหรับลวดลายและสีสันทั้งหมดนี้ ยังแตกต่างกันออกไปตามแต่ละท้องที่ สำหรับปลาที่พบในพื้นที่ภาคใต้จะมีลวดลายและสีสันแตกต่างออกไป ซึ่งภาษาใต้จะเรียกปลาชนิดนี้ว่า "กระทิงลายดอก" หรือ "กระทิงลายดอกไม้"
มีพฤติกรรมหากินในเวลากลางคืน โดยมักชอบหลบอยู่ใต้ซากไม้ใต้น้ำเพื่อรออาหาร ซึ่งได้แก่ ปลาขนาดเล็กและสัตว์น้ำขนาดเล็กทั่วไป
จากสีสันที่สวยงาม จึงนิยมเลี้ยงเป็นปลาสวยงาม แต่สำหรับสถานะในธรรมชาติ มีแนวโน้มว่าใกล้สูญพันธุ์เนื่องจากถูกจับจากธรรมชาติมากเกินไป
อ่าว
อ่าว () หมายถึงส่วนพื้นที่ของทะเลที่ล้อมรอบโดยแผ่นดินใกล้เคียง คลื่นทะเลในอ่าวมักจะสงบกว่าทะเลหรือมหาสมุทรที่อยู่ภายนอกเนื่องจากแผ่นดินต้านแรงคลื่นและแรงลมบางส่วนเอาไว้ อ่าวมีลักษณะที่เว้าโค้งเป็นรูปต่างๆ กัน ในประเทศไทยส่วนใหญ่จะนิยมเรียกอ่าวตามลักษณะที่เกิดขึ้นเช่น "อ่าวเขาควาย" จะมีลักษณะชายหาดที่งุ้มเหมือนเขาควาย "อ่าวมะนาว" มีลักษณะของทะเลที่เว้าเข้าไปในแผ่นดินเป็นรูปมะนาว
เวิ้งน้ำขนาดใหญ่สามารถเรียกว่าอ่าว (bay, gulf) ทะเล (sea) บึงหรือทะเลสาบ (lake) ในขณะที่อ่าวขนาดเล็กที่เว้าเข้าตามชายฝั่ง (coast) รูปร่างโค้งรีและทางออกแคบเรียกว่าหาด (cove) ซึ่งมักจะมีชายหาดหรือหาดทราย (beach) อยู่ภายในเป็นบริเวณกว้าง ถ้าฝั่งสูงชันโดยตลอดอาจเรียกว่าฟยอร์ด (fjord) พบได้ตามเขตขั้วโลก
อ่าวถูกสร้างขึ้นได้ทั้งโดยธรรมชาติและโดยมนุษย์ โดยธรรมชาติเกิดจากน้ำทะเลที่เข้ามาท่วมระหว่างแนวเทือกเขาใต้ทะเลและบนแผ่นดิน หรือการกัดเซาะแนวชายฝั่ง ซึ่งส่วนที่กัดเซาะได้ง่ายจะเว้าลึกเข้าไปมากกว่าส่วนที่กัดเซาะยาก เมื่อนานเข้าก็ทำให้เกิดอ่าวขึ้น สำหรับฟยอร์ดเกิดจากการเคลื่อนตัวและการกัดเซาะของธารน้ำแข็ง และโดยมนุษย์คือการก่อสร้างสิ่งกีดขวางเพื่อป้องกันการกัดเซาะชายฝั่ง บริเวณโดยรอบที่ไม่ได้ป้องกันจะถูกกัดเซาะเป็นเวิ้งน้ำ
ชิคาซอว์
ชิคาซอว์ () หมายถึงกลุ่มชนพื้นเมืองในสหรัฐอเมริกาที่เดิมตั้งถิ่นฐานอยู่ในบริเวณทางตะวันออกเฉียงใต้ของสหรัฐอเมริกา ชิคาซอว์พูดภาษาชิคาซอว์ที่จัดอยู่ในกลุ่มภาษามัสคีกิน (Muskogean languages)
ชิคาซอว์เป็นส่วนหนึ่งของอารยธรรมมิสซิสซิปปีที่มีถิ่นฐานอยู่ทั่วไปในบริเวณลุ่มแม่น้ำแม่น้ำมิสซิสซิปปี ก่อนที่จะได้พบกับชาวยุโรปเป็นครั้งแรกชิคาซอว์ย้ายไปทางตะวันออกไปตั้งถิ่นฐานอยู่ในบริเวณทางตะวันออกของลุ่มแม่น้ำแม่น้ำมิสซิสซิปปี
ในคริสต์ศตวรรษที่ 19 ชอคทอว์ก็ได้ชื่อว่าเป็นหนึ่งใน “ชนเผ่าผู้มีวัฒนธรรมทั้งห้า” (Five Civilized Tribes) ผู้ถูกบังคับให้ขายดินแดนบ้านเกิดของตนเองแก่รัฐบาลสหรัฐอเมริกาในปี ค.ศ. 1832 เพื่อแลกเปลี่ยนกับการโยกย้ายไปยังเขตสงวนอินเดียนในโอคลาโฮมาระหว่างการดำเนินนโยบายตามรัฐบัญญัติว่าด้วยการโยกย้ายถิ่นฐานของชาวอเมริกันอินเดียนของรัฐบาลสหรัฐ ในปัจจุบันชิคาซอว์ส่วนใหญ่ตั้งถิ่นฐานอยู่ในรัฐโอคลาโฮมา ก่อนหน้านั้นก็ตั้งถิ่นฐานอยู่ในบริเวณทางตะวันออกเฉียงเหนือของลุ่มแม่น้ำมิสซิสซิปปีจนกระทั่งมาถูกกึ่งบังคับให้โยกย้าย
เชอโรคี
เชอโรคี (, ) หมายถึงกลุ่มชนพื้นเมืองในสหรัฐอเมริกาที่เดิมตั้งถิ่นฐานอยู่ในบริเวณทางตะวันออกเฉียงใต้ของสหรัฐอเมริกาส่วนใหญ่ในรัฐจอร์เจีย, นอร์ทแคโรไลนา, เซาท์แคโรไลนา และทางตะวันออกของเทนเนสซี ภาษาที่ใช้เป็นภาษาที่เกี่ยวข้องกับกลุ่มภาษาอิโรควอย (Iroquoian languages)
ในคริสต์ศตวรรษที่ 19 ตามประวัติศาสตร์ที่บอกกล่าวกันมากล่าวว่าเชอโรคีย้ายถิ่นฐานมาจากทางตอนใต้ของบริเวณเกรตเลคส์ในสมัยโบราณ
ในคริสต์ศตวรรษที่ 19 เชอโรคีก็ได้ชื่อว่าเป็นหนึ่งใน “ชนเผ่าผู้มีวัฒนธรรมทั้งห้า” (Five Civilized Tribes) เพราะเป็นกลุ่มชาวอเมริกันอินเดียนที่ยอมรับและผสานวัฒนธรรมและความก้าวหน้าของผู้เข้ามาตั้งถิ่นฐานอาณานิคมชาวอเมริกันยุโรป ตามบันทึกสถติของสำนักงานสถิติแห่งสหรัฐอเมริกาของปี ค.ศ. 2000 ชาวเชอโรคีมีด้วยกันกว่า 300,000 คนซึ่งเป็นกลุ่มที่ใหญ่ที่สุดในบรรดากลุ่มชาวอเมริกันอินเดียน 563 กลุ่มที่เป็นที่ยอมรับอย่างเป็นทางการโดยรัฐบาลสหรัฐ
กลุ่มชาวเชอโรคีที่เป็นที่ยอมรับอย่างเป็นทางการโดยรัฐบาลสหรัฐมีด้วยกันสามกลุ่มคือ
สองกลุ่มแรกมีศูนย์กลางอยู่ที่ทาห์เลควาห์ในโอคลาโฮมา กลุ่มหลังตั้งอยู่ที่เชอโรคีในนอร์ทแคโรไลนา
แม็กเคาเลย์ คัลกิน
แม็กเคาเลย์ คาร์สัน คัลกิน () เกิดเมื่อวันที่ 26 สิงหาคม ค.ศ. 1980 เป็นนักแสดงชาวอเมริกัน เป็นที่โด่งดังจากบทเควิน แม็กคาลลิสเตอร์ ในภาพยนตร์ "Home Alone"และ "" ในช่วงที่เขามีชื่อเสียงอย่างมากในฐานะนักแสดงเด็กที่ประสบความสำเร็จที่สุดนับตั้งแต่เชอร์ลีย์ เทมเพิล เขายังเป็นเพื่อสนิทกับไมเคิล แจ็กสัน ในช่วงวัยเด็กของเขา เขายังติดอันดับ 2 ของทั้งช่องวีเอชวัน และ อี! ในการจัดอันดับ 100 สุดยอดดาราเด็ก และ 50 สุดยอดอันดับดาราเด็ก
จอร์จ เกรนวิลล์
จอร์จ เกรนวิลล์ () เป็นนักการเมืองชาวอังกฤษ ดำรงตำแหน่งเป็นนายกรัฐมนตรีคนที่ 8 แห่งบริเตนใหญ่ระหว่าง ค.ศ. 1763 - ค.ศ. 1765 เกิดเมื่อวันที่ 14 ตุลาคม ค.ศ. 1712 และถึงแก่กรรมเมื่อวันที่ 13 พฤศจิกายน ค.ศ. 1770 ขณะอายุได้ 58 ปี
อิเล็กโทรฮอป
อิเล็กโทรฮอป () (หรือในบางครั้งเรียกว่า อิเล็กทรอนิกส์ฮิปฮอป อิเล็กทรอนิกส์แร็ป หรือโรบอตฮิปฮอป) เป็นแนวเพลงที่ผสมผสานเพลงอิเล็กโทรฟังก์เข้ากับฮิปฮอปหรือแร็ป กระแสเพลงอิเล็กโทรฮอปเกิดขึ้นหลังจากเพลงอิเล็กโทรใต้ดินในฝั่งเวสต์โคสต์ได้รับความนิยม มีศิลปินอย่าง แมนโทรนิกซ์, แมนพาร์ริช, จอนซันครูว์, นิวเคลียส, แพลนเนตพาโทรล เป็นต้น ดนตรีแนวอีเลกโทรมีผู้บุกเบิกสำคัญอย่างคราฟต์เวิร์ก และต่อมาพัฒนาโดยศิลปินอื่น ๆ อย่าง ซูลูเนชัน รวมถึงแอฟริกาแบมบาตา แนวเพลงฮิปฮอปประเภทนี้มีฐานแฟนเพลงใต้ดินมากโดยเฉพาะในแคลิฟอร์เนียใต้ จากนั้นก็มีฐานแฟนเพลงใต้ดินที่แข็งแรงในจอร์เจียเหนือและเทนเนสซีตะวันออก
ไฟฟ์ (วงดนตรี)
ไฟฟ์ ( หรือเขียนว่า 5ive) เป็นวงป็อป/บอยแบนด์ จากอังกฤษประกอบด้วยสมาชิก 5 คน ที่ก่อตั้งวงในปี ค.ศ. 1997 โดยทีมงานที่ก่อตั้งวงสไปซ์เกิลส์ เซ็นสัญญากับไซมอน โคเวลล์ วงประสบความสำเร็จพอควรทั่วโลก โดยเฉพาะอย่างยิ่งในสหราชอาณาจักร บางส่วนในยุโรป รัสเซีย บางส่วนในเอเชีย บราซิล อิสราเอล ออสเตรเลีย นิวซีแลนด์และสหรัฐอเมริกา พวกเขาแตกวงเมื่อวันที่ 27 กันยายน ค.ศ. 2001 มียอดขายเกือบ 20 ล้านชุด มีซิงเกิลติดท็อป 10 อยู่ 11 ซิงเกิล และมีอัลบั้มติดท็อป 10 อยู่ 4 อัลบั้มในสหราชอาณาจักร
สมาชิก 5 คนของวงประกอบด้วยสก็อตต์ โรบินสัน, ริตชี เนวิลล์, เจสัน 'เจ' บราวน์, ริชาร์ด 'เอบส์' บรีนและฌอน คอนลอน ต่อมาสมาชิกดั้งเดิม 4 คนกลับมารวมตัวกันใหม่เมื่อวันที่ 27 กันยายน ค.ศ. 2006 แต่หลังจาก 7 เดือนที่กลับมา ไฟฟ์ก็ประกาษผ่านทางเว็บไซต์ทางการของวงว่าวงได้แยกกันอีกครั้ง
เดอะบิวตีฟูลเซาท์
เดอะบิวตีฟูลเซาท์ () เป็นวงอัลเทอร์เนทีฟร็อกอังกฤษ ก่อตั้งวงปลายคริสต์ทศวรรษ 1980 โดยอดีตสมาชิกวงเดอะเฮาส์มาร์ตินส์ พอล ฮีตันและเฟ เฮมิงเวย์ ต่อมาได้สมาชิกเพิ่มคือ ฌอน เวลช์ (เบส), เดฟ สเตด (กลอง) และเดฟ โรเธอร์เรย์ (กีตาร์) ที่อยู่ร่วมวง 19 ปี ต่อมาเพิ่มนักร้องหญิงคือเบรียนา คอร์ริแกน ต่อมาแทนที่โดย แจ็กกี แอบบอต และเปลี่ยนมาเป็นอลิสัน วีเลอร์
วงแตกไปเมื่อเดือนมกราคม ค.ศ. 2007 โดยให้เหตุผลสาเหตุด้านความแตกต่างของดนตรี มียอดขายราว 15,000,000 ชุดทั่วโลก ในเดือนมกราคม 2009 มีการประกาศว่า สมาชิก เดฟ เฮมิงเวย์, อลิสัน วีเลอร์และเดฟ สเตดจะมารวมตัวกันใหม่ภายใต้ชื่อวง นิวบิวตีฟูลเซาท์ (New Beautiful South)
เอ็มแบล็ก
เอ็มแบล็ก (, ; ย่อจาก Music Boys Live in Absolute Quality) เป็นกลุ่มบอยแบนด์สัญชาติเกาหลีใต้ โดยมี เรน เป็นโปรดิวเซอร์ ภายใต้สังกัด J.Tune Entertainment เปิดตัวเมื่อวันที่ 9 ตุลาคม พ.ศ. 2552 ในคอนเสิร์ต Rain's "Legend of Rainism" และในวันที่ 14 ตุลาคม พ.ศ. 2552 เอ็มแบล็กเปิดตัวมินิอัลบั้มแรกของพวกเขาในชื่อ "Just BLAQ" โดยได้อันดับ 1 จากชาร์ตเพลงในเกาหลีใต้ทั้งแบบออฟไลน์ และ ออนไลน์
วันที่ 18 พฤษภาคม เอ็มแบล็กเปิดตัวมินิอัลบั้มที่ 2 ซึ่งได้ออกภาพแจ๊คเกตเมื่อวันที่ 6 พฤษภาคม ที่ผ่านมา
เมื่อวันที่ 16 ธันวาคม 2557 ได้มีการประกาศ อีจุน และ ทันเดอร์ ได้ออก จากวง และพวกเขาจะมุ่งเน้นไปที่ กิจกรรม ของแต่ละบุคคลในขณะนี้
ห้าเผ่าอารยะ
ชนเผ่าผู้มีวัฒนธรรมทั้งห้า () หมายถึงกลุ่มชนพื้นเมืองในสหรัฐอเมริกาห้ากลุ่มที่รวมทั้ง: เชอโรคี, ชิคาซอว์, ชอคทอว์, มัสคีกี (ครีค) และ เซมินโอเล (Seminole) ที่ผู้ที่เข้ามาตั้งถิ่นฐานที่เป็นชาวผิวขาวในสหรัฐอเมริกาในสมัยนั้นถือว่าเป็นเผ่าที่มีวัฒนธรรมเพราะกลุ่มชนเหล่านี้ยอมรับและผสานวัฒนธรรมและความก้าวหน้าของผู้เข้ามาสร้างอาณานิคม และมีความสัมพันธ์อันดีกับเพื่อนบ้าน กระบวนการในการพยายามเปลี่ยนแปลงวัฒนธรรมของกลุ่มชนพื้นเมืองเป็นนโยบายที่เสนอโดยจอร์จ วอชิงตัน และ เฮนรี น็อกซ์ผู้มีความเห็นว่าระบบด้านการสังคมของกลุ่มชนพื้นเมืองเป็นระบบที่ต่ำกว่าของชาวยุโรปผิวขาว เชอโรคีและชอคทอว์ถือว่าเป็นกลุ่มที่ได้รับความสำเร็จที่สุดในการรับวัฒนธรรมยุโรป-อเมริกัน กลุ่มชนพื้นเมืองทั้งห้าตั้งถิ่นฐานอยู่ในบริเวณตะวันออกเฉียงใต้ของสหรัฐก่อนที่จะถูกโยกย้ายไปส่วนต่างๆ ของประเทศโดยเฉพาะในบริเวณที่ต่อมาเป็นรัฐโอคลาโฮมา
กลุ่มชนทั้งห้าเผ่านี้ถูกโยกย้ายจากที่ตั้งถิ่นฐานทางตะวันออกของแม่น้ำมิสซิสซิปปีระหว่างช่วงการอพยพเป็นเวลาหลายสิบปีที่ได้รับการอนุมัติตามรัฐบัญญัติว่าด้วยการโยกย้ายถิ่นฐานของชาวอเมริกันอินเดียนไปยังเขตสงวนอินเดียนที่ปัจจุบันคือทางตะวันออกของรัฐโอคลาโฮมา การโยกย้ายที่มีชื่อเสียงที่สุดคือการโยกย้ายบนเส้นทางธารน้ำตาของเชอโรคี (Cherokee removal) ในปี ค.ศ. 1838 เมื่อประธานาธิบดีมาร์ติน แวน บิวเรนบังคับใช้ข้อตกลงในสนธิสัญญานิวอีโคตาอันเป็นสนธิสัญญาที่สร้างความขัดแย้งอย่างรุนแรงกับชาติเชอโรคีในการแลกเปลี่ยนดินแดนของเชอโรคีกับดินแดนทางตะวันตก
กลุ่มชนทั้งห้าเผ่าแตกแยกกันเรื่องการเข้ากับฝ่ายใดในสงครามกลางเมืองอเมริกา ชิคาซอว์และชอคทอว์ส่วนใหญ่เข้าต่อสู้ร่วมกับฝ่ายสมาพันธรัฐอเมริกา (Confederate States of America) หรือฝ่ายใต้ เชอโรคี ขณะที่มัสคีกี (ครีค) และ เซมินโอเล โดยเฉพาะเชอโรคีแยกระหว่างฝ่ายสหภาพ (Union) หรือฝ่ายเหนือ เชอโรคีต่อสู้กันในหมู่ตนเองระหว่างผู้สนับสนุนของแต่ละฝ่าย
แม้ว่าการเป็นเจ้าของทาสในหมู่ชนอินเดียนจะมีเป็นจำนวนน้อย และแต่ละเผ่าก็จะมีทาสที่เป็นชนผิวดำ นอกจากนั้นก็มีชาวผิวดำอิสระที่อาศัยอยู่กับหรืออยู่ใกล้โดยเฉพาะในหมู่ชาวเซมินโอเล ชาวผิวดำเหล่านี้กลายมารู้จักกันว่าชาวอเมริกันอินเดียนผิวดำ (Black Indians in the United States) หลังจากสงครามกลางเมืองอเมริกาเสร็จสิ้นลงตามข้อตกลงที่ทำกับรัฐบาลสหรัฐทาสผิวดำก็ได้รับการปลดปล่อยโดยได้รับการรับรองว่าจะได้เป็นพลเมืองของกลุ่มชนอินเดียนที่ตนอาศัยอยู่ด้วย กลุ่มคนผิวดำที่ว่านี้มาเรียกกันว่าชนเผ่า “Freedmen” หรือ “ฟรีดแมน” เช่นชน “ฟรีดแมน” ที่เป็นเชอโรคีก็จะเรียกว่าเชอโรคีฟรีดแมน (Cherokee Freedmen) ปัญหาเรื่องการเป็นพลเมืองและการได้รับผลประโยชน์ในฐานะที่เป็นชาวอเมริกันอินเดียนก็ยังคงเป็นเรื่องที่ขัดแย้งกันอยู่แม้ในปลายคริสต์ศตวรรษที่ 20 และต้นคริสต์ศตวรรษที่ 21 ที่ทำให้สมาคมฟรีดแมนถึงกับต้องทำการฟ้องร้องชนเผ่าอเมริกันอินเดียนบางเผ่า
การใช้คำว่า “ผู้มีวัฒนธรรม” ในประวัติศาสตร์และสถานการณ์ที่ผ่านมาถือกันว่าเป็นคำที่ดูหมิ่นเหยียดหยาม และเป็นนัยยะว่าชนพื้นเมืองอเมริกันเป็น “ผู้ที่ขาดวัฒนธรรม” และกลุ่มชนทั้งห้ากลุ่มนี้มีวัฒนธรรมขึ้นมาได้ก็ด้วยการละทิ้งวัฒนธรรมของตนเอง และมารับวัฒนธรรมและการดำเนินชีวิตตามวิถีทางใหม่ของชาวยุโรปผิวขาวเท่านั้น
วิทเอาต์ยู (เพลงแบดฟิงเกอร์)
"วิทเอาต์ยู" () เป็นเพลงที่เขียนโดยพีต แฮมและทอม อีแวนส์ แห่งวงร็อกอังกฤษ แบดฟิงเกอร์ และจากข้อมูลโดย ASCAP เพลงนี้เป็นเพลงที่ได้รับการบันทึกเสียงซ้ำมากกว่า 180 ศิลปิน ตั้งแต่เพลงเขียนมาและปรากฏบนชาร์ตบิลบอร์ดฮอต 100 หลายครั้ง รวมถึงอันดับ 1 ในเวอร์ชันของแฮร์รี นิลส์สัน ซึ่งยังขึ้นอันดับ 1 ในสหราชอาณาจักรด้วย และนอกจากนั้นในสหราชอาณาจักรในเวอร์ชันของมารายห์ แครี ก็ยังขึ้นอันดับ 1 เช่นกัน และพอล แม็กคาร์ตนีย์ เคยบรรยายเพลงบัลลาดนีว่า "เป็นเพลงบาดใจที่สุดตลอดกาล"
ร็อคแมนเอ็กเซ่ BEAST
ร็อคแมนเอ็กเซ่ BEAST () เป็นภาพยนตร์อนิเมะซีรีส์ร็อคแมนเอ็กเซ่ ลำดับที่ 4 โดยออกอากาศต่อจาก ร็อคแมนเอ็กเซ่ Stream ออกอากาศครั้งแรกเมื่อวันที่ 1 ตุลาคม ค.ศ. 2005 และจบลงเมื่อวันที่ 1 เมษายน ค.ศ. 2006 ออกอากาศทุกวันเสาร์เวลา 8.30-9.00 น. ทางสถานีโทรทัศน์ทีวีโตเกียว รวมจำนวนตอนที่ออกอากาศทั้งหมด 25 ตอน
ในประเทศไทยได้ออกฉายทางสถานีเคเบิลทีวี เวิร์คพอยท์ ทีวี เมื่อปี 2556 ออกอากาศทุกวันเสาร์ - อาทิตย์ เวลา 7.00-7.30 น.
ร็อคแมนเอ็กเซ่ BEAST+ () เป็นภาพยนตร์อนิเมะซีรีส์ร็อคแมนเอ็กเซ่ ลำดับที่ 5 เป็นภาคต่อจาก ร็อคแมนเอ็กเซ่ BEAST โดยออกอากาศในช่วงของรายการ โอฮะโครอสเซียม ออกอากาศครั้งแรกเมื่อวันที่ 8 เมษายน ถึง 30 กันยายน ค.ศ. 2006 มีจำนวนทั้งหมด 26 ตอน
ร็อคแมนเอ็กเซ่ BEAST+ เป็นผลงานภาพยนตร์อนิเมะชุดสุดท้ายของของร็อคแมนเอ็กเซ่โดยภาคนี้มีเนื้อหาที่สั้นเพียง 10 นาทีต่อตอน โดยระยะเวลาการออกอากาศของภาคนี้ทำให้อนิเมะต่อจาก ร็อคแมนเอ็กเซ่ BEAST+ คือ ริวเซย์โนะร็อคแมน มีผลกระทบไปด้วย
เอนีไทม์ยูนีดอะเฟรนด์
"เอนีไทม์ยูนีดอะเฟรนด์" () เป็นเพลงที่เขียนและโปรดิวซ์โดยนักร้องอเมริกัน มารายห์ แครีและวอลเตอร์ อฟานาซีฟ สำหรัลเพลงในอัลบั้มชุดที่ 3 ของแครี ชุด "Music Box" (1993) เป็นเพลงบัลลาดที่ได้กลิ่นอายกอสเปล ที่พรรณาถึงเพื่อนซึ่งในบางครั้งพวกเขาก็ต้องการเพื่อนที่จะอยู่ ณ ที่นั้น เพลงนี้เป็นซิงเกิ้ลสุดท้ายของอัลบั้ม ออกในปี 1994 มีหน้าบีคือเพลง "Music Box" เขียนและโปรดิวซ์โดยแครีและอฟานาซีฟ เช่นกัน เพลง "เอนีไทม์ยูนีดอะเฟรนด์" ได้รับรางวัลบีเอ็มไอป็อปอวอร์ดและ แอสแคปป็อปมิวสิกอวอร์ดในสาขารางวัลนักแต่งเพลง ในปี 1995
CD single #1
CD single #2
U.S. CD maxi-single 1
U.S. CD maxi-single 2
European CD maxi-single
!ผู้มอบ
! ยอดขาย
! ระดับ
ไฮไลต์ (วงดนตรีเกาหลีใต้)
ไฮไลต์ (; ) เป็นกลุ่มบอยแบนด์สัญชาติเกาหลีใต้โดยมีสมาชิกปัจจุบัน 5 คนภายใต้สังกัด อราวด์ อัส เอ็นเตอร์เทนเมนต์ โดยแต่เดิมนั้นบีสท์มีชื่อย่อภาษาอังกฤษว่า B2ST ซึ่งย่อมาจากคำว่า Boys to Search for Top. ต่อมาทางวงและอดีตต้นสังกัดอย่าง คิวบ์เอนเตอร์เทนเมนต์ ได้เปลี่ยนชื่อย่อเป็น BEAST มีความหมายในภาษาอังกฤษว่า Boys of EAst Standing Tall โดยเปลี่ยนชื่อก่อนที่จะมีการเปิดตัวเพียง 2 - 3 วัน 
ในวันที่ 14 ตุลาคม ค.ศ. 2009 บีสต์ได้เปิดตัวมินิอัลบั้มซึ่งมีชื่อว่า "Beast Is The B2ST" โดยในวันเดียวกันนั้นก็ได้มีการโชว์ตัวที่เอ็มทีวี ซึ่งพวกเขาเปิดตัวด้วยซิงเกิ้ลที่มีชื่อว่า"Bad Girl" และในอีกไม่กี่วันต่อมา มินิอัลบั้มของพวกเขาก็ทำยอดขายได้มากกว่า 10,000 แผ่น
โดยก่อนที่จะมีการเปิดตัวนั้น ทางวงได้ไปแถลงข่าวที่ MTV documentary ในชื่อ "MTV B2ST" ซึ่งเป็นการเดินทางไปโชว์ตัวครั้งแรกของพวกเขา
จากนั้นในเดือนตุลาคม ค.ศ. 2016 ทางวงได้หมดสัญญากับทาง คิวบ์เอนเตอร์เทนเมนต์ หลังจากอยู่ภายใต้สังกัดนี้มานานถึง 7 ปี โดยเมื่อวันที่ 15 ธันวาคม ค.ศ. 2016 ทางวงได้ทำการเปิดตัวค่ายเพลงใหม่ในนาม อราวด์ อัส เอ็นเตอร์เทนเมนต์ และได้ทำการเปลี่ยนชื่อวงเป็น ไฮไลท์
ถึงเรื่องการออกจากการเป็นสมาชิก BEAST ของ ฮยอนซึง คือการประกาศอย่างเป็นทางการจาก CUBE Entertainme เราขอขอบคุณแฟนๆที่มอบความรักให้กับ BEAST มาโดยตลอด ในขณะเดียวกันเรามีข่าวที่จะแจ้งให้กับทุกคนทราบ
ในขณะที่ BEAST เองก็ยังคงเดินหน้าโปรโมทด้วยสมาชิก 5 คน และเตรียมพร้อมที่จะคัมแบคในปี 2016
อัลบัมเต็ม
มินิอัลบัม
รีแพ็คเกจ
Full Japanese Album
อัลบั้มญี่ปุ่นรวมฮิต
คอนเสิร์ต
ออลไอวอนต์ฟอร์คริสต์มาสอีสยู
"ออลไอวอนต์ฟอร์คริสต์มาสอีสยู" () เป็นเพลงที่แต่งและโปรดิวซ์โดย มารายห์ แครีและวอลเตอร์ อฟานาซีฟ ในอัลบั้มชุดที่ 5 ของแครีที่ชื่อ "Merry Christmas" (1994) เป็นเพลงที่บรรยาถึงผู้หญิงที่ไม่ต้องการของขวัญวันคริสต์มาสใด ๆ นอกจากคนรักของเธอเอง เพลงนี้ไม่ได้เป็นเพลงเดียวกับเพลงคริสต์มาสโดย ศิลปินคันทรี วินซ์ แวนซ์ แอนด์เดอะแวเลียนส์ เพลงเป็นซิงเกิ้ลแรกของอัลบั้ม ออกเมื่อเดือนธันวาคม ค.ศ. 1994 ติดชาร์ตท็อป 10 ในหลายประเทศ
จาก "The New Yorker" กล่าวว่า "เป็นหนึ่งในไม่กี่สิ่งที่มีคุณค่าของยุคใหม่ที่เพิ่มเข้ามาในเทศกาลวันหยุดทั่วไปได้" เพลงนี้ถูกนำไปทำใหม่โดยหลายศิลปินเช่น จอห์น เมเยอร์, ชาเนีย ทเวน, ซามานธา มัมบา และวงดนตรีอย่าง มายเคมิคอลโรแมนซ์ วงเกิร์ลกรุปอย่าง เดอะชีทาห์เกิลส์ และไมลีย์ ไซรัส (ฮานนาห์ มอนทานา) รวมถึงยังนำไปร้องใหม่โดยโอลิเวีย ออลสัน จากภาพยนตร์เรื่อง "Love Actually" (2003) ในปลายปี 2006 เพลงนี้กลายเป็นเพลงริงโทนเทศกาล ที่มียอดดาวน์โหลดมากที่สุดตลอดกาลที่สหรัฐอเมริกา และยังติดอันดับขายดีที่สุดของชาร์ตริงโทนวันหยุดร่วมสมัยในสหรัฐอเมริกา 3 ปีติดต่อกัน ด้วยยอดถึง 1.8 ล้านดาวน์โหลด และเป็นเพลงเทศกาลเพลงแรกที่มียอดดิจิตอลดาวน์โหลดเกิน 1 ล้าน ในสหรัฐอเมริกา
ธนากร ชินกูล
ธนากร ชินกูล (ชื่อเล่น : โบ) เป็นนักร้อง นักแสดง พิธีกรชาวไทยชื่อดัง เกิดเมื่อวันที่ 11 กรกฎาคม พ.ศ. 2525 เข้าวงการบันเทิงจากการเป็นนักร้องร่วมกับสมาชิกอีก 3 คน ชื่อ วงโอโซน จากนั้นโบก็ได้ผันตัวไปเป็นดีเจคลื่นวิทยุต่างๆ เช่น อีเอฟเอ็ม, ฮอตเวฟ เป็นต้น และมีผลงานซิทคอมชุดแรก คือ ซิทคอมเรื่อง "เนื้อคู่ประตูถัดไป" (2551) และต่อมาในเรื่อง "เนื้อคู่อยากรู้ว่าใคร" (2553) โดยรับบทเป็น "คุณวี" ปัจจุบันโบ ธนากรเป็นดีเจอยู่ที่ 94 อีเอฟเอ็ม
ปัจจุบันธนากร ได้สมรสกับแฟนสาวนอกวงการ พิมพ์ภัคชญา กมลรุ่งวรากุล เมื่อวันอาทิตย์ที่ 18 ธันวาคม พ.ศ. 2559 ที่โรงแรมสวิสโฮเต็ล ปาร์คนายเลิศ หลังคบหาดูใจกันมา 4 ปี
ธนากร ชินกูล จบการศึกษาชั้นประถมและมัธยมศึกษาจาก โรงเรียนสาธิตแห่งมหาวิทยาลัยเกษตรศาสตร์ กรุงเทพมหานคร และจบการศึกษาปริญญาตรีจาก คณะนิเทศศาสตร์ มหาวิทยาลัยกรุงเทพ เป็นเพื่อนกลุ่มเดียวกันกับ เผือก พงศธร จงวิลาสมาตั้งแต่ระดับประถมศึกษา
ละครโทรทัศน์
ซิทคอม & ซีรีส์
ละครพิเศษ+หนังสั้น
ozon
ภาพเหมือนของชายคนหนึ่ง (ภาพเหมือนตนเอง?)
ภาพเหมือนของชายคนหนึ่ง (ภาพเหมือนตนเอง?) () หรือ ภาพเหมือนของชายโพกหัวแดง (; ) เป็นภาพเขียนสีน้ำมันที่เขียนโดยยัน ฟัน ไอก์ จิตรกรชาวดัตช์คนสำคัญของจิตรกรรมเนเธอร์แลนด์เริ่มแรก ปัจจุบันตั้งแสดงอยู่ที่หอศิลป์แห่งชาติ กรุงลอนดอน สหราชอาณาจักร มาตั้งแต่ ค.ศ. 1851 ก่อนหน้านั้นภาพนี้เป็นของทอมัส ฮาวเวิร์ด เอิร์ลที่ 21 แห่งอารันเดล ที่อาจจะได้มาระหว่างที่ไปลี้ภัยอยู่ในเนเธอร์แลนด์ระหว่าง ค.ศ. 1642 ถึง ค.ศ. 1644
กรอบดั้งเดิมของภาพก็ยังคงอยู่ (กรอบด้านตั้งอันที่จริงแล้วเป็นไม้ชิ้นเดียวกับภาพ) และมีคำจารึกว่า "" (ยัน ฟัน ไอก์สร้างฉันเมื่อวันที่ 21 ตุลาคม ค.ศ. 1433) ด้านล่างและด้านบนมีคำขวัญ "" (ฉันทำเท่าที่จะทำได้) ที่ปรากฏบนภาพเขียนอื่น ๆ ของฟัน ไอก์ ที่จะเขียนเป็นภาษากรีกทุกครั้งและเป็นคำพ้องกับชื่อ ภาพนี้ก็เช่นเดียวกับภาพอื่นที่ตัวอักษรเขียนให้ดูโค้ง
ภาพนี้ก็เช่นเดียวกับภาพเหมือนอื่น ๆ ที่ฟัน ไอก์เขียนเป็นการเขียนที่แสดงความคมและรายละเอียดของการศึกษาเส้น แต่มิได้คำนึงถึงความคิดหรืออารมณ์ของผู้เป็นแบบ โดยทั่วไปแล้วเชื่อกันว่าภาพเขียนภาพนี้เป็นภาพเหมือนตนเองของฟัน ไอก์เองแต่ก็ไม่มีหลักฐานสนับสนุนข้อสันนิษฐานนี้ เครื่องแต่งกายของผู้เป็นแบบก็ดูจะเหมาะสมกับฐานะทางสังคมของชนชั้นฟัน ไอก์ และคำขวัญที่ปรากฏก็เป็นคำขวัญส่วนตัว ซึ่งนอกจากที่ปรากฏบนภาพนี้แล้วก็ปรากฏบนภาพเขียนทางศาสนาอีกสองภาพ, อีกสองภาพที่ทราบว่าเป็นงานก็อปปี และภาพเหมือนของภรรยาเท่านั้น แต่ก็ไม่มีภาพใดที่มีคำขวัญที่เด่นชัดเท่าภาพนี้
ฟัน ไอก์มิได้สวมผ้าโพกหัวแต่เป็นหมวกชาเปอรง (chaperon) ซึ่งเป็นหมวกที่ใช้กันในยุคกลางที่มีชายยาวที่สามารถตลบกลับขึ้นไปผูกบนศีรษะได้ ซึ่งทำให้ไม่เกะกะเมื่อทำงานเขียนภาพ หมวกชาเปอรงแบบเดียวกันนี้ปรากฏในตัวแบบในฉากหลังของภาพเขียน "พระแม่มารีรอแล็ง" (Madonna of Chancellor Rolin) ซึ่งกล่าวกันว่าอาจจะเป็นภาพเหมือนตนเองของฟัน ไอก์เช่นกัน
ลักษณะการเขียนก็เช่นเดียวกับงานเขียนอื่น ๆ ของฟัน ไอก์ที่ศีรษะจะใหญ่เมื่อเทียบกับสัดส่วนของร่าง ลักษณะการเขียนแสดงให้เห็นถึง "ความชำนาญ ความประหยัด (economy) และความรวดเร็ว" ในการเขียนงานชิ้นเอกของฟัน ไอก์ ลอร์น แคมป์เบลล์บรรยายการเขียนตาซ้ายว่า "ส่วนขาวของตาเป็นสีขาวที่ผสมด้วยสีแดงและน้ำเงินเพียงแทบจะไม่เห็น ที่ก่อให้เกิดการแสงสะท้อนรอง เส้นเลือดภายในตาเขียนด้วยสีแดง (vermilion) บนสีเคลือบ (scumble) ที่ยังชื้น ตาดำเป็นสีน้ำเงินเข้มที่เกือบจะบริสุทธิ์ที่ขอบนอก แต่ผสมกับสีขาวและดำเมื่อลึกเข้าไปยังลูกตาดำ แสงหลักที่จับตามีสี่จุดเป็นสีขาวตะกั่วที่มาแต้มเอาตอนเสร็จ จุดแรกบนตาดำ และอีกสามจุดบนตาขาว ที่รับกับแสงรองอีกสี่จุดที่ทำให้ตาดูเหมือนมีประกาย"
รายพระนามและรายชื่อผู้ได้รับพระราชทานทุติยจุลจอมเกล้าวิเศษ (ฝ่ายใน)
ทุติยจุลจอมเกล้าวิเศษ มีอักษรย่อว่า ท.จ.ว. เป็นเครื่องราชอิสริยาภรณ์ในตระกูลเครื่องราชอิสริยาภรณ์จุลจอมเกล้า ชั้นที่ 2 ซึ่งพระบาทสมเด็จพระเจ้าอยู่หัวจะพระราชทานทั้งฝ่ายหน้า (บุรุษ) และฝ่ายใน (สตรี) โดยทุติยจุลจอมเกล้าวิเศษจัดเป็นเครื่องราชอิสริยาภรณ์ที่มีลำดับเกียรติอันดับที่ 13 ของเครื่องราชอิสริยาภรณ์ไทย
สำหรับฝ่ายใน ทุติยจุลจอมเกล้าวิเศษมีจำนวน 100 สำรับ สตรีที่ได้รับพระราชานเครื่องราชอิสริยาภรณ์ชั้นนี้ สามารถใช้คำนำหน้าชื่อว่า "ท่านผู้หญิง" สำหรับผู้ที่สมรสแล้ว หรือ "คุณ" สำหรับผู้ที่ยังไม่ได้สมรส สำหรับสตรีในราชสกุล ชั้นหม่อมเจ้าขึ้นไปให้ใช้คำนำพระนามตามเดิม
สตรีที่ได้รับพระราชทานทุติยจุลจอมเกล้าวิเศษ โดยไม่รวมผู้ที่ได้รับพระราชทานเครื่องราชอิสริยาภรณ์ตระกูลจุลจอมเกล้าในลำดับที่สูงขึ้น มีรายพระนามและรายชื่อ ดังนี้
พงษ์พันธ์ เพชรบัณฑูร
พงษ์พันธ์ เพชรบัณฑูร เกิดเมื่อวันที่ เกิด 28 ธันวาคม พ.ศ. 2526 เป็นนักแสดงชาวไทย จบปริญญาตรีคณะบริหารธุรกิจ มหาวิทยาลัยรามคำแหง
พงษ์พันธ์ เพชรบัณฑูร (หลุยส์) ดีเจหนุ่มหน้าทะเล้น แจ้งเกิดในวงการบันเทิงจากละครซิทคอมเรื่อง "บางรักซอย 9" จากบทบาทของ "ปิ๊ก" น้องชายสุดแสบของ "แป้ง" นอกจากงานละครแล้ว หลุยส์ยังมีงานที่ชื่นชอบอีกงานหนึ่ง นั่นก็คืองานดีเจ และหลุยส์ก็เป็น 1 ใน DJ คลื่น 94 EFM อีกด้วย ปัจจุบันหลุยส์แต่งงานแล้วเมื่อปี 2558
อติมา ธนเสนีวัฒน์
อติมา ธนเสนีวัฒน์ เกิดเมื่อวันที่ 22 ตุลาคม  พ.ศ. 2528 เป็นนักแสดงชาวไทย
เมี่ยง อติมา ได้เซ็นสัญญา เป็นนักแสดงในสังกัดของ สถานีโทรทัศน์สีกองทัพบกช่อง 7 และได้มีผลงานละครเรื่องแรก คือ ดาวพระศุกร์ ในปี พ.ศ. 2545 รับบทเป็น ดาวพระศุกร์ แสดงคู่กับ ดนุพร ปุณณกันต์ ซึ่งรับบทเป็น คุณภาคย์ จากค่าย ดาราวีดีโอ จำกัด
ด้านการศึกษา จบการศึกษาระดับปริญญาตรี คณะมนุษยศาสตร์ สาขาสื่อสารมวลชน ภาษาอังกฤษ มหาวิทยาลัยรามคำแหง จนได้พบรักกับ เรืออากาศเอก อำมฤต สันตากุล ข้าราชการทหารอากาศ หลังจากคบหาดูใจกันมา กว่า 7 ปี (รู้จักกันมา 10 ปี แต่คบเป็นแฟนกัน 7 ปี) โดยมีการหมั้นในวันที่ 21 พฤษภาคม พ.ศ. 2554 
ปัจจุบัน มีลูกแล้ว คลอดลูกสาว ชื่อน้องมิตา
คลอดลูกเมื่อวันที่
แบล็คเบอร์รี (โทรศัพท์มือถือ)
แบล็คเบอร์รี่ (BlackBerry) เป็นสมาร์ตโฟนและโทรศัพท์มือถือโดยบริษัทแบล็คเบอร์รี่จำกัด (BlackBerry Limited) หรือเดิมคือบริษัทรีเสิร์ชอินโมชั่น (Reserch in Motion Limited - RIM) จากประเทศแคนาดา แบล็คเบอร์รี่เครื่องแรกเริ่มผลิตในปี พ.ศ. 2542 โดยมีลักษณะเป็นเพจเจอร์สองทาง แบล็คเบอร์รี่รุ่นล่าสุดคือ แซด 30, แซด 10, คิว 10 และ คิว 5 มีลักษณะส่วนต่อประสานกับผู้ใช้แตกต่างกันไปในแต่ละรุ่น โดยส่วนต่อประสานกับผู้ใช้ที่โด่งดังและเป็นที่นิยมที่สุดของแบล็คเบอร์รี่คือแป้นพิมพ์คิวเวอตี้ ขณะที่แบล็คเบอร์รี่รุ่นใหม่จะใช้ส่วนประสานงานผู้ใช้แบบหน้าจอสัมผัสและคีย์บอร์เสมือนดังเช่น ไอโฟน
แบล็คเบอร์รี่ สามารถ่ายรูปและวิดีโอ รวมถึงเล่นเพลงได้ นอกจากนั้นยังตอบสนองการใช้งานด้านอีเมล์ เว็บเบราว์เซอร์ เมสเซนเจอร์ โดยเฉพาะ แบล็คเบอร์รี่ เมสเซนเจอร์ ซึ่งบริษัทแบล็คเบอรี่เป็นเจ้าของลิขสิทธิ์ และเคยเป็นที่นิยมของผู้ใช้ทั่วโลก
ในปีพ.ศ.2554 แบล็คเบอร์รี่ กินส่วนแบ่งตลาด โทรศัพท์มือถือ ทั่วโลกได้ 3% กลายเป็นผู้ผลิตโทรศัพท์มือถืออันดับ 6 ของโลก ระบบอินเทอร์เน็ตของแบล็คเบอร์รี่เปิดให้บริการใน 91 ประเทศ ภายใต้ผู้ให้บริการเครือข่ายกว่า 500 ราย ในเดือนกันยายน พ.ศ.2555 มีผู้ใช้แบล็คเบอร์รี่ถึง 80 ล้านเครื่องทั่วโลก ในปีพ.ศ.2554 ผู้คนกลุ่มประเทศแคริบเบียนและละตินอเมริกาใช้แบล็คเบอร์รี่มากที่สุด คิดเป็น 45% ของจำนวนเครื่องแบล็คเบอร์รี่ทั่วโลก
ระบบปฏิบัติการแบล็คเบอร์รี 10: รุ่นล่าสุด
ระบบปฏิบัติการแบล็คเบอร์รี 7:
ระบบปฏิบัติการแบล็คเบอร์รี 6:
ระบบปฏิบัติการแบล็คเบอร์รี 5:
ระบบปฏิบัติการแบล็คเบอร์รี 4 และระบบปฏิบัติการก่อนหน้า:
เสียงแซมหายใจ
เสียงแซมหายใจ () เป็นเสียงดังคลิก รัว ซึ่งได้ยินจากปอดด้วยเครื่องฟังตรวจ (หูฟัง) ระหว่างการหายใจเข้า
เสียงแซมหายใจเกิดจากการเปิดทันทีของทางเดินหายใจขนาดเล็กและถุงลมที่แฟบลงจากของเหลว สิ่งซึมเยิ้มข้น (exudate) หรือสภาพไม่มีลมภายในท่อระหว่างการหายใจออก ได้ยินได้ในผู้ป่วยปอดบวม ปอดแฟบ (atelectasis) พังผืดของปอด (pulmonary fibrosis) หลอดลมอักเสบเฉียบพลัน หรือโรคหลอดลมโป่งพอง (bronchiectasis) ส่วนภาวะปอดบวมน้ำ (pulmonary edema) ที่เกิดจากหัวใจล้มเหลวแบบมีน้ำคั่งด้านซ้าย (left-sided congestive heart failure) ก็ทำให้เกิดเสียงนี้ได้เช่นกัน
เสียงแซมหายใจเป็นเสียงที่เกิดจากการเปิดทันทีของทางเดินหายใจขนาดเล็ก มีลักษณะไม่ต่อเนื่อง สั้น และไม่ไพเราะ มักเกิดบ่อยระหว่างช่วงหายใจเข้ามากกว่าช่วงหายใจออก แต่ก็อาจได้ยินในช่วงหายใจออกได้เช่นกัน เสียงนี้มักเกี่ยวข้องกับการอักเสบหรือการติดเชื้อของหลอดลมขนาดเล็ก หลอดลมฝอย และถุงลม เสียงแซมหายใจที่ไม่หายไปหลังจากการไอมักบ่งถึงภาวะปอดบวมน้ำหรือมีของเหลวในถุงลมจากหัวใจล้มเหลวหรือกลุ่มอาการหายใจลำบากเฉียบพลัน (Acute respiratory distress syndrome)
เสียงแซมหายใจมักอธิบายออกเป็นชนิดละเอียด ปานกลาง และหยาบ ซึ่งอาจแยกได้จากเวลาที่เกิดในช่วงการหายใจ โดยเสียงแซมหายใจแบบละเอียดมักเกิดช่วงปลายของการหายใจเข้า ในขณะที่เสียงแซมหายใจแบบหยาบมักเกิดในช่วงต้นของการหายใจเข้าเสียงแซมหายใจสามารถได้ยินบริเวณกลีบล่างของปอด ภาวะปอดบวมน้ำทำให้ได้ยินเสียงนี้ชัดเจนยิ่งขึ้น
ไอซ์คิวบ์
โอ'เชีย แจ็กสัน () เป็นนักร้องแนวเวสต์โคสต์ฮิปฮอปอเมริกัน ใช้ชื่อในการแสดงบนเวที่ว่า ไอซ์คิวบ์ () ในระยะหลังเริ่มลดบทบาทการเป็นแรปเปอร์ลง หันไปเป็นนักแสดง นักเขียนบท และอำนวยการสร้างภาพยนตร์
แจ็กสันเกิดที่เซาท์ลอสแอนเจลิส ทางใต้ของลอสแอนเจลิส แคลิฟอร์เนีย เป็นลูกพี่ลูกน้องกับเทเรน เดลวอง โจนส์ (Del tha Funkee Homosapien) หนึ่งในสมาชิกเบื้องหลังวงกอริลลาซในยุคแรก แจ็กสันเริ่มงานดนตรีตั้งแต่ปี 1984 หลังจบไฮสคูล กับวงแร็ปชื่อ C.I.A. (1984-1987), N.W.A. (1986–1991) และ Da Lench Mob (1990-1995) และหันมาเป็นศิลปินเดี่ยว ต่อมาตั้งวงทริโอชื่อ Westside Connection (1996-2003) แจ็กสันยังเคยร่วมงานกับ ดร. เดร เดอะเกม นาส พับลิกเอเนมี
แจ็กสันเริ่มงานแสดงครั้งแรกในปี 1991 จากเรื่อง "Boyz n the Hood" ร่วมกับคิวบา กูดิง จูเนียร์ แองเจลา บาสเซตต์ และลอว์เรนซ์ ฟิชเบิร์น และแสดงบทสมทบในอีกหลายเรื่อง เริ่มมีบทบาทเด่นใน "Anaconda" (1997), "Three Kings" (1999), "Ghosts of Mars" (2001), "Torque" (2004) ได้รับบทนำในภาพยนตร์แอ็คชั่น "XXX: State of the Union" (2005) รับบทนำและอำนวยการสร้างภาพยนตร์คอเมดี "Are We There Yet?" (2005) และภาคต่อ "Are We Done Yet?" (2007)
สถานีรถไฟแม่น้ำ
สถานีรถไฟแม่น้ำ ตั้งอยู่ในพื้นที่แขวงช่องนนทรี เขตยานนาวา กรุงเทพมหานคร เป็นสถานีรถไฟชั้นพิเศษ ของทางรถไฟสายตะวันออก ห่างจากสถานีกรุงเทพ ระยะทาง 9.87 กิโลเมตร และสถานีมักกะสัน ระยะทาง 4.70 กิโลเมตร ใช้ระบบประแจกลหมู่ชนิดบังคับด้วยเครื่องกลไฟฟ้าสัมพันธ์ หรือสายลวด กับสัญญาณไฟสี ก.3 ตัวอาคารสถานีตั้งอยู่ริมถนนเชื้อเพลิง ซึ่งตัดผ่านระหว่างตัวสถานีกับย่านสถานี สำหรับสถานีแม่น้ำ เป็นสถานีเฉพาะขบวนรถสินค้า แต่เปิดให้จองตั๋วโดยสารล่วงหน้าเช่นเดียวกับสถานีทั่วไป
ป้ายหยุดรถไฟแจมโบรี
ป้ายหยุดรถไฟแจมโบรี ตั้งอยู่ในพื้นที่ตำบลหาดยาว อำเภอสัตหีบ จังหวัดชลบุรี ใกล้กับท่าเรือจุกเสม็ด เป็นป้ายหยุดรถไฟ ของทางรถไฟสายตะวันออก ห่างจากสถานีกรุงเทพ ระยะทาง 193.09 กิโลเมตร และสถานีพลูตาหลวง ระยะทาง 2.41 กิโลเมตร
ป้ายหยุดรถไฟแจมโบรี เป็นป้ายหยุดรถไฟที่สร้างขึ้นเพื่อรองรับการจัดงานชุมนุมลูกเสือโลก ครั้งที่ 20 โดยมีขบวนรถไฟสำหรับลูกเสือที่จะเดินทางมาร่วมงาน ในปัจจุบันป้ายหยุดรถนี้เหลือเพียงป้ายชื่อสถานีเท่านั้น ในปัจจุบันเหลือแต่เพียงซากของป้ายหยุดรถเท่านั้น
ไวน์ร้อน
ไวน์ร้อน (, ) เป็นไวน์ที่ปรุงอีกแบบหนึ่ง ปัจจุบันนิยมดื่มในฤดูหนาว
ไวน์เป็นเครื่องดื่มประเภทหนึ่งที่ได้รับความนิยมในหลายประเทศทั่วโลก แต่เนื่องจากมีอายุในการจัดเก็บที่จำกัด หากเก็บรักษาไม่ดีจะไม่สามารถดื่มได้อีก การทำไวน์ร้อนเป็นวิธีหนึ่งที่ทำให้ไวน์ที่เสื่อมคุณภาพกลับมาดื่มได้อีกครั้ง โดยทั่วไปแล้วไวน์ร้อนมักหมายถึงไวน์ที่ถูกอุ่นโดยการต้ม แต่งรสด้วยน้ำตาลหรือน้ำผึ้ง และปรุงกลิ่นด้วยอบเชย
ไวน์ร้อนในประเทศเยอรมนี หรือ Glühwein เป็นเครื่องดื่มที่นิยมดื่มในช่วงเทศกาลคริสต์มาส เป็นเครื่องดื่มแอลกอฮอล์ประเภทเดียวที่ได้รับอนุญาตให้จำหน่ายและดื่มได้ในที่สาธารณะในประเทศเยอรมนี จึงเป็นเครื่องดื่มที่ได้รับความนิยมในช่วงการจัดตลาดคริสต์มาส โดยทั่วไปไวน์ร้อนจะถูกแต่งรสด้วยน้ำตาลและปรุงกลิ่นด้วยอบเชย วานิลา หรือ กานพลู ตามความชอบ นอกจากนี้ยังมีบางส่วนผสมที่นำไวน์จากผลเชอร์รี่มาใช้แทนไวน์จากองุ่น แต่ไม่นิยมนัก
นอกจากการปรุงรสด้วยน้ำตาลแล้ว บางครั้งยังมีการนำเครื่องดื่มแอลกอฮอล์ชนิดอื่น อาทิ เหล้ารัม มาผสมด้วยเพื่อเพิ่มรสชาติ ความเข้มข้น และสร้างความอบอุ่นให้แก่ร่างกาย เนื่องจากโดยทั่วไป คนเยอรมันนิยมดื่มเครื่องดื่มนี้ในตลาดคริสต์มาส ท่ามกลางอากาศหนาวนั่นเอง ไวน์ร้อนที่ผสมรัม มีชื่อเรียกเฉพาะว่า Feuerzangen Bowle ซึ่งมีความหมายว่า การถูกตีตราด้วยเหล็กร้อน ๆ เนื่องจากเมื่อดื่มเครื่องดื่มชนิดนี้เข้าไปแล้วจะรู้สึกร้อนขึ้นทันที
ไวน์ร้อนในประเทศอังกฤษ ถูกบันทึกไว้ในคู่มือแม่บ้าน โดยนางบีตัน ซึ่งตีพิมพ์ในฉบับแก้ไขเพิ่มเติมในปี ค.ศ. 1869 โดยบอกส่วนประกอบของไวน์ร้อนไว้ดังนี้
โดยต้มน้ำเปล่าจนเดือดแล้วใส่เครื่องเทศลงไปเพื่อให้กลิ่นและรสของเครื่องเทศออกมาผสมกับน้ำ จากนั้นจึงนำน้ำที่ได้ไปเติมน้ำตาลและไวน์ อุ่นให้ร้อน ทั้งนี้ในคู่มือแม่บ้านนี้ ไม่ได้ระบุส่วนผสมที่ชัดเจนของไวน์ร้อนไว้ หากแต่เพียงระบุว่า ปริมาณเครื่องเทศและน้ำตาลที่ใส่นั้นขึ้นกับความชอบของแต่ละคน
ไวน์ร้อน ในกลุ่มประเทศสแกนดิเนเวีย หรือมีชื่อเรียกเฉพาะในภาษาถิ่นของแต่ละประเทศ ดังนี้ 'Glögg' เป็นชื่อเรียกในประเทศสวีเดนและไอซ์แลนด์ 'Gløgg' เป็นชื่อเรียกในประเทศนอร์เวย์และเดนมาร์ก และ 'Glögi' เป็นชื่อเรียกในประเทศฟินแลนด์และเอสโตเนีย
ไวน์ร้อนในประเทศกลุ่มนี้ มีทั้งแบบที่เป็นเครื่องดื่มแอลกอฮอล์และเครื่องดื่มไม่มีแอลกอฮอล์ แต่กระนั้น ไวน์ร้อนแบบดั้งเดิม เป็นส่วนผสมดังนี้
การปรุงไวน์ร้อน ทำโดยการอุ่นไวน์ที่อุณหภูมิประมาณ 60 - 70 องศาเซลเซียส เพื่อป้องกันไม่ให้แอลกอฮอล์ระเหย ไวน์ร้อนนี้มักเสริฟคู่กับคุกกี้รสขิง และนิยมดื่มในช่วงเทศกาลคริสต์มาส นอกจากนี้ ในกลุ่มประเทศสแกนดิเนเวียยังมีการดัดแปลงไวน์ร้อนในรูปแบบอื่น เช่น การผสมเครื่องดื่มแอลกอฮอล์อื่น อาทิ วอดก้า วิสกี้ บรั่นดี เป็นต้น หรืออาจทำเป็นเครื่องดื่มที่ไม่มีแอลกอฮอล์โดยการอุ่นน้ำผลไม้แทนไวน์ หรือการต้มไวน์จนเดือดเพื่อให้แอลกอฮอล์ระเหยไปจนหมดก็มี